"Maaf Kalau Buat Semua Orang Terkejut"

Terkejut sebentar para pengikut usahawan terkenal, Neelofa apabila sekeping gambarnya yang tidak berhijab dimuat naik di laman Instagram. Bagaimanapun Neelofa tampil menjelaskan hal sebenar.

Menurut Neelofa, gambar tersebut sepatutnya ingin dikongsikan kepada teman rapat namun tersalah memuat naik di laman sosial pula. Menerusi Instastory Neelofa tampil memohon maaf denga insiden itu.

“Foto itu sepatutnya dikongsi dengan teman rapat. Maaf jika membuatkan semua terkejut,” tulisnya menerusi Instastory mengenai gambar tidak berhijab yang ‘tidak disengajakan’ dikongsi.

Terdahulu, Neelofa telah memuat naik gambarnya memakai topeng wajah tanpa mengenakan tudung. Menyedari gambar tersebut dimuat naik kepada umum, Neelofa segera memadamnya semula tidak lama kemudian.

Beberapa pengikut yang sempat melihat gambar tersebut mengakui terkejut dan menyangka akaun media sosialnya digodam pihak tidak bertanggungjawab. Nasib baik Neelofa cepat menyedari gambar terbabit. (rtky/w)


Nelydia Senrose Doa Agar Urusan Kahwin Dipermudahkan

Baru sahaja pulang dari menunaikan umrah, Nelydia Senrose mendedahkan bakal menamatkan zaman bujangnya pada tahun ini. Menurut Nelydia, sepatutnya perancangan itu dilaksanakan tahun lalu tapi terpaksa ditunda.

Jelasnya lagi, kesempatan ke Mekah baru-baru ini, Nelydia memohon doa agar dipermudahkan hasratnya untuk mendirikan rumah tangga. Malah Nelydia berharap diberi petunjuk dalam segala keputusan yang bakal diambil.

“Kalau doa saya termakbul Insyallah saya ingin berkahwin tahun ini, saya berdoa agar dipermudahkan urusan tersebut kalau ia betul dan kalau bukan jodoh juga saya minta dipermudahkan”

“Sepatutnya kami rancang untuk berkahwin hujung tahun lalu tapi mungkin belum masa lagi sebab itu tak jadi. Tahun lalu jadual sibuk dengan penggambaran drama,” jelasnya kepada m Star Online.

Bagaimanapun Nelydia enggan berkongsikan maklumat majlis perkahwinannya nanti kerana masih di peringkat awal. Semoga segala perancangan dan urusan Nelydia dan si dia dipermudahkan. (rtky/w)


“Muka Cantik Tapi Suara Macam Abang Askar, Kan Unik Tu?”

Walaupun berada jauh dari Malaysia, nama usahawan kosmetik Nur Sajat tidak pernah lekang daripada kontroversi panas. Jika anda mengikuti perkembangan Nur Sajat kini berada di Dubai mengikuti pengajian kursus dandanan rambut.

Baru-baru ini, sebuah video yang dimuat naik oleh Sajat mengundang kecaman apabila penyanyi Bobo Dimana itu menjawab kenyataan seorang netizen yang takut mendengar suaranya.

Menerusi video tersebut, Sajat mengatakan bahawa suara tidak penting, apa yang paling penting adalah rupa yang cantik dan duit yang banyak. Katanya lagi, tiada guna jika memiliki suara sedap tetapi duit di poket tidak seberapa.

“Sis i nak kata dengan you, suara tak penting. Yang penting rupa, poket berkepok-kepok. Kalau suara sedap tapi poket nan hado buat apa. Tak penting. Suara inilah yang buat keuntungan. Sebab apa, sebab muka cantik tapi suara macam abang-abang askar. Kan unik tu?

“Orang dah bosan muka cantik suara sedap. Orang nak dengar yang sesuatu, menakjubkan. So bila suara i macam ni dengan muka ala-ala Miss Universe, saya boleh jadi jurucakap,”katanya.

Seperti sudah dijangka, video tersebut menimbulkan pelbagai reaksi di kalangan netizen dan dibanjiri dengan komen-komen kecaman. Terdahulu, netizen meluahkan rasa meluat apabila Sajat memuat naik gambar tuala wanita. Kata netizen seorang perempuan tulen tidak akan menguar-uarkan kepada umum jika mereka datang bulan.


Isteri Tauke Jambu Akui Salah Bagi Kenyataan

Isteri kepada Tauke Jambu, Nadia Mohd. Affandi mengakui hari ini yang beliau terlalu mengikut perasaan marah ketika memberi kenyataan kepada pihak media baru baru ini sehingga mendakwa suaminya sudah menjatuhkan talak.

Nadia Mohd. Affandi sebelum ini mengatakan yang Tauke Jambu mempunyai hubungan sulit dengan wanita lain selain berkata sudah diceraikan melalui pesanan suara di Whatsapp.

Dalam kenyataan terbaru melalui Instagram, Nadia mengakui yang kenyataan sebelum ini tidak benar dan mahu semua pihak untuk berhenti mengecam suaminya atas kesalahan yang tidak wujud.

“Here I want to say sorry to Tauke Jambu. Yes betul I yang salah dalam semua hal. Dia tak salah apa yang dia katakan tu semua betul. Statement I yang silap sebelum ni gara-gara terlalu ikutkan hati baran semua”

“So U guys stop kecam dia k. Dia tak salah. Once again im so sorry to Tauke Jambu,” tulis Nadia. (rtky/m)


"Ada Scene Baring-Baring, Takut Juga Dia Tak Luluskan"

Bakal melancarkan video klip single terbaru berjudul, Can’t Forget Me, Fazura berdebar menantikan ‘kelulusan’ suami, Fattah Amin berkenaan dengan lirik dan video klip tersebut sebelum dilancarkan.

“Bila Fattah tengok video itu, risau juga terutama bahagian baring-baring dan takut juga saya tengok juga reaksi dia di sebelah saya. Sebaliknya dia puji video itu ‘meletup’ dan alhamdullilah lulus”

Sebelum itu, Fazura memberitau suaminya sempat bergurau bertanya adegan-adegan seksi didalam video klip berkenaan hanya untuk mengusiknya. Bagaimanapun Fazura menjelaskan klip tersebut ada mesej ingin disampaikan.

“Risau juga, sesetengah liriknya seksi-seksi dan dia sempat gurau ‘apa seksi-seksi ni?’. Dia faham apa yang saya nak terjemahkan. Ia bukan berunsurkan seksual, tapi sebenarnya bermaksud memperkasakan diri,” katanya.

Untuk pengetahuan, lagu Can’t Forget Me adalah hasil ciptaan komposer dari Los Angeles, California, Amerika Syarikat iaitu Will Beaman dan Cameron Forbes. Lagu terbabit serta video klipnya bakal dilancarkan pada 18 Januari. (rtky/w)


Ibu Linda Rafar Meninggal Dunia

Ibu kepada selebriti Linda Rafar dan Diana Rafar iaitu Rasimah Abd Rahman menghembuskan nafas terakhir di Hospital Shah Alam kira-kira pukul 9.50 malam semalam.

Linda Rafar berkongsi kisah Allahyarham berada di rumah pada sebelah pagi namun dimasukkan ke hospital semula pada waktu malam kerana kesihatannya merosot.

“Al-Fatihah sayang mak. Ya Allah Ya Tuhanku ampunilah dia, rahmatilah dia, maafkanlah dia, muliakan lah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada ahli keluarganya. Semoga arwah di tempatkan di kalangan orang-orang beriman,” tulis Linda Rafar di media sosial.

Jenazah ditempatkan di kediaman Linda di D’Kayangan Shah Alam sementara solat jenazah akan diadakan di surau berhampiran pada pagi Sabtu dan dijangka dikebumikan selepas itu di Seksyen 21, Shah Alam. (rtky/m)


Gagal Hadir Mahkamah, Farid Kamil Bakal Ditangkap

Hari ini mahkamah telah mengeluarkan waran tangkap kepada Datuk Farid Kamil diatas kegagalannya dan penjaminnya menghadirkan diri pada hari keempat prosiding perbicaraan kes urin

Waran tersebut telah dikeluarkan oleh Majistret Nor Ariffin Hisham selepas Farid dan penjaminnya gagal hadir tanpa sebarang laporan atau sijil sakit dikemukakan kepada pihak mahkamah.

Bagaimanapun Peguam Megat Shazlee yang mewakili Farid cuba untuk memohon membatalkan pengeluaran waran itu sehingga tarikh perbicaraan seterusnya namun gagal bertindak demikian.

“Saya sudah maklumkan kepada Farid semalam namun dia beritahu tidak sempat datang kerana sedang menjalani pengambaran. Saya sudah menjelaskan bahawa ketidakhadrannya tidak disengajakan, sebaliknya dia keliru dengan tarikh ditetapkan,” katanya. (rtky/w)


Zul Ariffin Nafi Dakwaan Kahwin Gadis Ukrain

Tahun lalu timbul desas-desus mengatakan pelakon Zul Arifin menjalin hubungan cinta dengan seorang gadis Ukraine, Tanya Glembotska. Hari ini kecoh pula di media sosial mengatakan mereka sudah berkahwin.

Perkara itu tular selepas gadis terbabit memuat naik beberapa gambar bersama di Instagram ketika sedang menikmati percutian berserta ucapan romantis buat ‘suami’ yang dirujuk kepada Zul.

Bagimanapun, Zul menafikan dakwaan dakwaan kononnya dia sudah berkahwin dengan gadis tersebut. Enggan mengulas lebih lanjut, Zul memberitahu itu adalah kisah lama.

“IG gosip itu kempunan perhatian agaknya. Komen pun tiada guna… Maaf, saya tiada komen,” katanya kepada BH Online.

Terdahulu, beberapa gambar Zul berpelukan dengan gadis itu tersebar ketika mereka sedang bercuti bersama dan gadis itu juga ada memuat naik gambar menunjukkan tatoo nama Zul di jarinya.

Lebih menguatkan lagi spekulasi, foto dimuat naik oleh Zul dan Glembotska seolah menunjukkan lokasi dan masa yang sama. Namun, Zul memberitahu mereka hanyalah kenalan dan mengenalinya ketika bercuti di Phuket.


“Itu Semua Tak Boleh Bawa Masuk Kubur”

Baru-baru ini, jutawan kosmetik Datuk Seri Vida berkongsikan video kejutan menghadiahkan anaknya sebuah buku nota jenama mewah, Louis Vuitton berharga RM3,000. Kata Vida, hadiah tersebut diberikan memandangkan anak perempuannya itu rajin ke sekolah.

Seperti sudah dijangka, video tersebut mengundang kecaman netizen yang menyifatkan pembelian buku tersebut hanya satu pembaziran. Tidak kurang juga ada yang mendakwa tindakan Vida itu seperti mahu menunjuk-nunjuk.

Namun dalam banyak-banyak kecaman, komen oleh seorang lelaki ini menjadi perhatian ramai apabila mendapat jawapan balas daripada Vida. Respon yang diberikan oleh Vida sememangnya win habis sehingga menjadi bualan oleh warga Twitter.

Rata-rata netizen mengatakan walaupun dikecam teruk, Vida masih membalas komen negatif tersebut dengan tenang. Kata netizen lagi, Datuk Seri Vida sudah kembali dan inilah yang paling dinanti-nantikan.

Terdahulu, biarpun ramai yang mengecamnya, namun ada yang memepertahankan Vida dengan mengatakan tiada salahnya jika mampu dan lagipun duitnya itu digunakan untuk melabur kepada anak-anak.


Pembikinan Klip Video Fazura Menelan Kos Paling Mahal

Baru-baru ini, penyanyi dan pelakon sensasi, Nur Fazura baru saja melancarkan single terbaru bertajuk Can’t Forget Me. Apa yang menjadi perhatian, pembikinan klip video lagu itu dikatakan menelan kos yang paling besar dalam sejarah pembikinan klip video Universal Music Malaysia.

Tidak dinyatakan kos sebenar pembikinan klip video tersebut, Pengarah Urusan Universal Music Malaysia, Kenny Ong berkata, kos untuk satu klip video Fazura bersamaan dengan pembuatan empat klip video.

Katanya lagi, klip video tersebut menelan perbelanjaan yang paling tinggi bersesuaian dengan status Fazura. Dalam masa sama, syarikat rakaman bersedia melaburkan peruntukan besar dengan sasaran mahu melebarkan kerjaya Fazura di peringkat antarabangsa.

Can’t Forget Me merupakan lagu ciptaan pertama Fazura bersama komposer terkenal Willy Beaman dan Cameron Forbes. Proses rakaman single tersebut dilakukan di Los Angeles yang mengambil masa sekitar hanya lima jam sahaja.

Lagu Can’t Forget Me bakal berada di semua platform digital bermula 18 Januari 2019.


"Saya Tak Mahu Dosa Bertambah Tayang Aurat Orang Lain"

Menjawab pertanyaan netizen, Noorkhiriah menjelaskan mengapa beliau tidak memuat naik gambar bersama pelakon utama drama Nur, Amyra Rosli kerana ingin menjaga aurat pelakon itu daripada dipamerkan.

“Kalau saya sibuk menjaga aurat saya takkanlah sesuka hati saya nak pamerkan aurat orang lain di sini. Walaupun banyak pendapat tapi saya ambil pendekatan untuk mengelakkan mempamerkan aurat wanita lain dalam IG saya”

Menurut Khiriah, beliau mencuba untuk mengelak daripada memuat naik mana-mana gambar wanita yang tidak menutu aurat di media sosialnya bagi mengelak dirinya ditambah dengan dosa sia-sia.

“Andai tiba-tiba wanita tiba-tiba wanita tidak menutup aurat ada dalam mana-mana gambar, saya akan minta izin terlebih dulu sebelum post. Jangan main-main sehelai rambut pun tetap akan di azab”

“Hanya kerana tak pasal-pasal dosa saya bertambah. Dahlah saya ni memang pendosa yang ingin ke syurga. Ingat syurga itu murah?,” tulisnya menjawab pertanyaan netizen di ruangan Instastory. (rtky/w)


Zul Ariffin Sudah Berkahwin Dengan Gadis Ukraine?

Sebelum ini pernah tercetus kontroversi Zul Ariffin yang dikatakan sedang bercinta dengan gadis Ukraine, Tanya Glembotska. Terbaru tersebar pula berita mengatakan mereka sudah berkahwin.

Difahamkan gadis terbabit telah memuat naik beberapa gambar bersama ketika sedang menikmati percutian. Namun apa yang menarik perhatian ucapan romantis gadis tersebut buat ‘suami’ yang dirujuk kepada Zul.

Sekaligus panggilan itu menimbulkan spekulasi di kalangan peminat Zul di Malaysia. Sampaikan peminat gadis tersebut dari luar negara turut bertanyakan status sebenar pasangan itu yang masih tanda tanya.

Khabarnya Zul dan Tanya kini sedang menikmati percutian bersama di Thailand. Malah beberapa gambar yang dimuat naik juga mendapati mereka sempat makan malam romantis bersama ketika di sana.

Dari spekulasi terdahulu hingga kini Zul nampaknya memilih untuk berdiam diri. Terdahulu beberapa gambar Zul berpelukan dengan gadis itu telah tersebar ketika mereka sedang bercuti bersama. (rtky/w)


“Dapat Seorang Anak Pun Dah Memadai Sangat-Sangat”

Setiap wanita yang sudah berkahwin pasti impikan cahaya mata, sama seperti pelakon Siti Elizad, tiada apa yang lebih berharga melainkan ingin dikurniakan zuriat. Usia perkahwinan sudah memasuki empat tahun, sebelum ini Elizad sering berkongsi cerita bahawa dia sangat menginginkan cahaya mata.

Jika anda mengikuti akaun Instagram Elizad, beberapa hari lalu pelakon itu baru saja berangkat ke Tanah Suci untuk menunaikan ibadah umrah bersama suami.

Menerusi entri terbaru, Elizad ada memuatnaik gambarnya sedang mendukung seorang kanak-kanak perempuan berserta kepsyen yang menyentuh hati netizen. Elizad menyertakan doa agar dia dan suami dikurniakan zuriat, serta memohon orang ramai turut mendoakan untuk mereka.

“Wahai Tuhanku, Kurniakanlah kepadaku dari sisi-Mu zuriat keturunan yang baik . Sesungguhnya Engkau sentiasa Mendengar (menerima) doa permohonan dari hamba-Mu.

“Doakan kami punya zuriat yg sihat, cantik & sempurna ya semua, dapat sorang pun dah memadai sangat-sangat. Saya juga mendoakan buat para isteri seperti saya . Moga punya rezeki buat kita semua,” tulisnya.

Diruangan komen, rata-rata peminatnya turut mendoakan agar Elizad dipermudahkan untuk menimang cahaya mata serta memberikan kata-kata semangat agar pelakon itu tidak berhenti berdoa. Apa pun Allah adalah sebaik-baik perancang dan kami mendoakan agar Elizad cepat dikurniakan zuriat.


“Kami Rancang Untuk Timang Cahaya Mata Tahun Ini”

Setelah lama mendirikan rumah tangga, pasti ramai menyedari pasangan Izzue Islam dan Awin Nurin masih belum dikurniakan cahaya mata. Usia perkahwinan sudah memasuki 5 tahun, akhirnya Izzue dan isteri merancang untuk menimang cahaya mata pada tahun ini.

Izzue memberitahu, dia dan isteri akan berjumpa dengan doktor dan melakukan pemeriksaan sebagai persediaan sebelum mendapatkan anak. Kata Izzue lagi, dia berharap segala urusan untuk mendapatkan zuriat dipermudahkan.

“Insya-Allah, saya dan isteri merancang untuk menimang cahaya mata pada tahun ini. Kami akan berjumpa doktor dan membuat pemeriksaan, ia adalah salah satu dari langkah persediaan kami.

“Saya berharap agar semuanya berjalan lancar dan dipermudahkan olehNya,” katanya seperti dipetik dari Astro Gempak.

Apa pun, semoga pasangan ini akan beroleh cahaya mata malah peminat pun sentiasa doakan yang terbaik buat mereka.


“Maaf Kerana Pernah Jadi Contoh Tak Baik Pada Masyarakat”

Baru saja pulang dari menunaikan umrah beberapa hari lalu, Uqasha Senrose tidak mahu lagi dirinya terpalit dengan kontroversi panas seperti sebelum ini. Uqasha memberitahu dia mahu membuka buku baru dan menjalani hidup lebih tenang.

Akui kontroversi terdahulu memberi kesan buruk pada kariernya, kisah lalunya itu memberi pengajaran dan pengalaman untuk dirinya berubah menjadi insan lebih baik.

“Cukup-cukuplah kontroversi dan kisah panas yang boleh menenggelamkan kerjaya seni. Saya mahu menguatkan hati untuk mengatakan tidak kepada perkara-perkara yang mungkin boleh merosakkan diri.

“Apa yang sudah berlaku bukanlah sesuatu yang patut disesali kerana ia banyak pengajaran. Kata orang, sebaik-baik ilmu itu adalah pengalaman. Saya minta maaf kerana pernah menjadi contoh tidak baik kepada masyarakat. Ketika itu saya belum matang dan mudah bertindak tanpa memikirkan dahulu apa akibatnya,” katanya kepada Utusan Online.

Kata Uqasha lagi, bukan mudah untuk mengubah pandangan orang ramai terhadap dirinya, namun dia tidak mahu berubah kerana mulut-mulut orang tetapi biarlah ikhlas kerana Allah. Apa pun kita doakan yang baik-baik buat Uqasha dan semoga terus istiqamah untuk berubah.


DSV Hadiahkan Cik B Buku Nota Berharga RM3,000

Pasti ramai yang masih ingat lagi, tahun lalu Datuk Seri Vida menghadiahkan sebuah kereta mewah, Mercedez Benz CLK berharga setengah juta kepada Cik B yang baru berusia 13 tahun. Memang beruntung sangat menjadi anak kepada jutawan.

Baru saja memasuki sesi persekolahan 2019, Vida membuat kejutan menghadiahkan Cik B sebuah buku nota jenama mewah, Louis Vuitton berharga RM3,000. Kata Vida, hadiah tersebut diberikan memandangkan anak perempuannya itu rajin ke sekolah.

Cover book .. & Buku Nota untuk Cik B.. Sy yg Over Excited.. Cik B Improve banyak.. Rajin g sekolah.. Sy nak prank bg Cik B .. Suprise..untuk dia… . . Tunggu.. Dia x de masa scroll ig skrg

A post shared by  Dato' Seri Dr. Hajah Vida (@datoserivida) on Jan 8, 2019 at 10:02pm PST

Diruangan komen rata-rata netizen cemburu dengan kehidupan Cik B yang hidup serba mewah dan tidak kurang juga ada yang mengatakan Cik B sangat bertuah kerana mempunyai ibu yang penyanyang.

Namun, sudah tentu ada saja komen negatif netizen yang menyifatkan pembelian buku tersebut hanya satu pembaziran dan lebih baik digunakan untuk membantu orang susah. Ada juga segelintir netizen mendakwa tindakan Vida itu seperti mahu menunjuk-nunjuk.

Bagaimanapun, ada yang memepertahankan Vida dengan mengatakan tiada salahnya jika mampu dan lagipun duitnya itu digunakan untuk melabur kepada anak-anak.


"Sakit Saya Terlalu Peribadi Untuk Dikongsikan"

Bakal beraksi di pentas Anugerah Juara Lagu (AJL 33) nanti, Sufian Suhaimi mengakui sedang mengalami masalah kesihatan. Bagaimanapun katanya ianya terlalu bersifat peribadi untuk dikongsikan kepada umum.

“Saya mengaku tidak sihat sekarang ini. Justeru, saya meminta orang ramai mendoakan kesihatan saya kembali pulih, terutama apabila bersaing pada Anugerah Juara Lagu (AJL) Ke-33, awal Februari nanti”

“Apa yang saya lalui ketika ini bersifat terlalu peribadi. Jadi, apa yang boleh dikongsikan, sekarang saya tidak sihat sepenuhnya. Saya kini dalam proses pemulihan. Pada masa sama, saya bersenam untuk menambah baik stamina”

Pun begitu, Sufian menegaskan keadaan kesihantannya kini tiada kena mengena dengan berita pernikahan bekas tunangnya, Elfira Loy baru-baru ini. Pada masa sama, Sufian turut memohon doa peminat buatnya.

“Saya terkejut kerana sehingga hari ini, masih ramai yang mengaitkan saya dengannya. Bukanlah rimas kerana saya sendiri tidak terkesan dengan semua itu. Cuma, saya tak mahu ia membuatkan mana-mana pihak terasa,” jelasnya.

Semoga Sufian diberi kesembuhan yang cepat untuk bertanding di AJL tidak lama lagi. Kami percaya ramai menyokong perjalanan karier Sufian dan mendoakan kesihatan yang baik untuknya. (rtky/w)


"Amboi Sedap Mulut Kata Kita"

Kebelakangan ini gigih Rozita Che Wan mempromosikan beg tangan keluarannya yang berharga RM249. Tapi ada pula cakap-cakap mengatakan keuntangan Che Ta perolehi hanya untuk membeli beg tangan berjenama mewah lain.

“Ada la saya terbaca mulut-mulut dari aunty bawang dan pakcik halia yang cakap saya keluarkan handbag sendiri untuk dapatkan untung, dan boleh beli handbag mahai lain. Amboii sedap mulut kata mcm tu naa”

“Saya daripada sebelum meniaga lagi, dah ada mcm-macam jenis handbag. Dari yang murah, smpai yang mahai, penuh satu bilik dengan handbag. Kualiti jahitan, jenis kulit, saiz, design dan berat yang berbeza saya ada,” tulisnya.

Menurut Che Ta, hasratnya mengeluarkan beg tangan jenama sendiri kerana ingin kaum wanita ‘merasa’ memiliki beg tangan setanding dengan kualiti jenama mahal lain tapi dengan harga mampu milik.

Mungkin bagi Che Ta dengan harga RM249 masih harga mampu milik untuk kaum wanita berbelanja beg tangan jenama Rozita Che Wan. Tapi apa salahnya mungkin peminat tegar Che Ta tidak kisah dengan harga itu. (rtky/w)


Honor 10 Lite Ditawarkan Pada Harga RM699

Jenama telefon pintar terkemuka, Honor akhirnya melancarkan secara rasmi jenama terbaru mereka, Honor 10 Lite yang bertempat di KL Live, Kuala Lumpur.

Buat pengetahuan semua, Honor 10 Lite, merupakan peranti dengan spesifikasi kelas pertengahan dengan skrin bertakuk kecil dan dijana dengan cip pemproses Kirin 710. Pada kali ini ditawarkan sebanyak 2 variasi iaitu 3/32 GB dan 3/64 GB sahaja. Kedua-dua variasi Honor 10 Lite ini dijual dengan tanda harga RM749 dan RM799.

Menariknya pada kali ini, Honor 10 Lite ini menggunakan rekaan skrin bertakuk kecil yang sedia popular dengan ramai pengeluar. Saiz skrinnya adalah 6.21 IPS LCD FHD+, kamera utama dwi-lensa 13+2 Megapixel, kamera swafoto 24 Megapixel, bateri 3400mAh dan sokongah pengecasan 10W melalui mikroUSB.

Selain itu, Honor 10 Lite, Honor turut memperkenalkan dua penjejak kesihatan baru: Honor Band 4 dan Honor Band 4 Running yang ditawarkan pada harga yang sangat berpatutan iaitu RM149 untuk Honor Band 4, manakala bagi Honor Band 4 Running pula dijual pada harga RM79.

Anda juga boleh mendapatkan peranti Honor 10 Lite variasi 3/32 GB yang berharga RM749 dengan harga yang jauh lebih murah ditawarkan dengan membelinya secara online di aplikasi Lazada dan HiHonor dengan harga promosi RM699 bermula 9 Januari 2019. (rtky/h)


Tiga Tahun Menanti, Anzalna Nasir Hamil Anak Sulung

Tahniah diucapkan kepada Anzalna Nasir dan suami, Hanif Zaki yang bakal menimang cahaya mata pertama mereka tidak lama lagi. Berita baik itu dikongsikan di laman Instagram miliknya, dimana Anzalna mengesahkan dia kini hamil empat bulan.

Dalam perkongsian tersebut, Anzalna membuat kejutan mengumumkan perkhabaran gembira itu kepada ahli keluarganya pada sambutan hari lahirnya, 9 Januari. Anzalna turut meluahkan rasa syukur di atas kurniaan rezeki yang diberikan selepas tiga tahun mendirikan rumah tangga.

“Saat yang paling saya nantikan. Hanya Allah yang tahu apa yang terbaik untuk hambanya dan bila masa yang sesuai untuk dikurniakan rezeki ini. Pada hari istimewa hari jadi saya, saya ingin berkongsikan kepada anda bahawa saya dan suami bakal menimang cahaya mata pertama.

“Benar! Jodoh, rezeki, rezeki zuriat atau ajal maut menjadi rahsia-Nya tak perlu kita mempersoalkannya. Yang penting kita berusaha, berdoa dan tawakal,” tulisnya.

Bagaimanapun setakat ini Anzalna masih belum mendedahkan jantina bayi pertama mereka. Anzalna dan Hanif mendirikan rumah tangga pada 21 Februari 2016.

Di ruangan komen, rata-rata netizen mengucapkan tahniah kepada pasangan tersebut dan mendoakan agar segala urusan dipermudahkan.


Tersalah Gambar Kahwin Elfira Loy, Habib Jewels Mohon Maaf

Baru seminggu Elfira Loy mendirikan rumah tangga dengan pilihan hatinya, Faris Khairol Anuar, majlis perkahwinannya masih lagi menjadi bualan ramai netizen.

Jika anda mengikuti akaun Instagram pelakon tersebut, ruangan komen gambar perkahwinannya masih dihujani dengan ucapan tahniah oleh rakan-rakan artis dan peminat.

Syarikat barangan kemas terkemuka, Habib Jewels turut tidak melepaskan peluang untuk menzahirkan ucapan tahniah kepada pasangan pengantin baru itu. Namun, ucapan tahniah di akaun rasmi Facebook mereka itu mengejutkan ramai pihak apabila gambar yang disiarkan adalah gambar Elfira bersama bekas tunangnya, Sufian Suhaimi.

Posting tersebut kemudian dipadamkan dan pihak Habib memuat naik kenyataan permohonan maaf kepada Elfira dan Faris serta Sufian di atas kecuaian mereka.

“Berkenaan gambar salah yang kami muat naik untuk mengucapkan tahniah kepada salah seorang artis tempatan yang baru mendirikan rumahtangga baru-baru ini ia dilakukan oleh bahagian media sosial.

“Kami meminta maaf kepada artis, suami dan peminatnya atas kesilapan itu dan mendoakan kebahagiaan kepada pasangan itu,” tulis Habib Jewels.

Elfira selamat mendirikan rumah tangga dengan pengurus besar syarikat telekomunikasi, Faris Khairol Anuar di sebuah majlis tertutup di Poolside Cyberview The Lodge, Cyberjaya pada 1 Januari lalu selepas tiga bulan mengikat tali pertunangan.


“Lebih Baik Putuskan Hubungan Dengan Ibu Kandung Sebab…”

Sebelum ini, usahawan terkenal, Datuk Aliff Syukri terkilan dengan permintaan ibu kandung anak angkatnya, Qayyum yang meminta semula anaknya kononnya kanak-kanak itu tidak dijaga dengan baik. Nampaknya, Aliff Syukri sekali lagi meluahkan rasa mengenai isu anak angkatnya itu.

Menerusi Instagram, Aliff bertanyakan kepada orang ramai apa yang perlu dilakukannya dan turut memberikan nasihat kepada mereka diluar sana yang mahu mengambil anak angkat kerana bimbang akan terkena perkara yang sama.

“Adakah patut saya buat dan apakah nasib budak tak berdosa ni? Dekat dunia ni banyak orang suka menipu. Nasihat saya kepada mereka yang ambik anak angkat lebih baik putuskan sahaja hubungan dengan mak kandung.

“Sebab selagi mereka ada hubungan dengan kita, kita akan tambah pening walaupun terasa berdosa sebab saya dah alami. Dok baik-baik berwussp kasi pic anak setiap bulan dan kasi mereka jumpa lepas tu kutuk kita belakang.

“Memang kita dah ada surat peguam bagai tapi sebab terlalu memerhati anak dia ni kita rimas. Nasib baik Minah tu mak ayah dia org luar kalau tak jadi benda yang sama. Lain kali dah tahu diri tu sempurna jangan diberi anak kat org lain. Jaga je dari lahir, yang saya ni baik sangat mereka nak jumpa saya kasi sebab kesian lepas tu kita dihina dan dikutuk,” tulisnya.

Dalam pada itu, Aliff turut mengingatkan kepada penjaga berkenaan dimana beliau yang selama ini bersusah payah menjaga Qayyum yang sakit ketika bayi sehingga habis ribuan ringgit, namun selepas besar dan sihat mahu mengambilnya kembali.

“Ingat sikit siapa jaga awak dulu?? Waktu awak beranak dan jaga awak siapa bayar?? Bila dah comel sehat lain pulak jadinyaaa… Lain kali mintak masa anak sakit masa separuh buta keluar air mata darah..cost rawat je RM6k…

“Mereka ingat kita ni hotel tempat jaga anak mereka? Kita habis duit bukan sikit nak mengutuk tu lain kali berpada-pada kita jaga anak awak ni sehat walawiat. Untuk makluman semua kebajikan masyarakat siap lawat 2 kali anak-anak awak ni.

“Cek semua okey atau tak ada masalah sehat je. Susu nen tau bukan cap ayam yom minum, sakit hospital swasta. Maid khas jaga anak awak. Awak sesuaka hati komplain. Bukan kita tak tau dia tu ada anak lain dan smua anak dia kasi kat org,” luahnya.

Diruangan komen, rata-rata netizen memberikan nasihat dan sokongan kepada Aliff untuk tidak mengalah dan memperjuangkan haknya menjaga Qayyum. Apa pun diharap Aliff bersabar untuk berdepan dugaan ini.


“Yang Penting Dia Bukan Laki Orang Atau Hak Orang Lain”

Selepas fotonya bersama tunang dikecam teruk oleh netizen, kali ini lain pula kisah yang timbul apabila ada netizen mengatakan bahawa Fasha Sandha dan Aidil Aziz tidak sesuai untuk bersama dan tidak sepadan.

Netizen itu turut mempersoalkan sama ada tiadakah lelaki lain yang lebih elok selain Aidil untuk dijadikan sebagai pasangan. Komen netizen itu dibalas oleh Fasha yang turut mempersoalkan adakah mereka tidak sepadan hanya kerana pasangannya itu orang sederhana.

Fasha menjelaskan, dia memilih Aidil kerana pelakon itu kaya dengan budi bahasa, bersungguh-sungguh dalam setiap kerja dan berasal daripada keluarga yang baik-baik.

Fasha memberitahu, Aidil tidak pernah mengambil kesempatan keatas dirinya dan apa yang paling penting dia bukan suami orang mahupun hak orang lain.

Kata Fasha lagi, tidak perlu mempersoalkan tentang hubungan mereka kerana soal jodoh sudah ditentukan oleh Allah. Fasha turut mengucapkan terima kasih di atas kata-kata hinaan terhadap dirinya dan akan membuktikan bahawa mereka mampu hidup bersederhana.

Terdahulu, selepas berteka teki dengan para peminat dan media, Fasha Sandha akhirnya mengikat tali pertunangan dengan pelakon Aidil Aziz pada 18 November lalu dalam majlis tertutup yang diadakan di kediamannya di Ampang, Selangor.


Uqasha Senrose Menangis Di Mekah Terkenang Dosa Lalu

Baru saja pulang dari mengerjakan ibadah Umrah, Uqasha Senrose meluahkan rasa syukur perjalanannya ke sana berjalan dengan lancar dan segala urusan dipermudahkan. Sempat berkongsikan cerita, Uqasha memberitahu sepanjang berada di bumi Mekah dia sering menangis terkenangkan dosa-dosa lampau.

“Sebelum ini saya pernah terduduk dan hilang arah kerana kesilapan lalu serta runsing tanpa sebab. Ia soal hubungan keluarga, kerjaya dan kehidupan seharian. Ada ketikanya tidak tahu apa punca yang membuatkan hati tidak tenang.

“Perasaan berkecamuk itu hilang sebaik sahaja menjejakkan kaki ke Tanah Suci. Bagaikan satu keajaiban berlaku, semuanya berubah. Satu kegembiraan yang tak boleh diluahkan dengan kata-kata kerana ia terlalu indah,” katanya kepada Utusan Online.

Tidak mahu lagi dirinya terpalit dengan kontroversi panas seperti sebelum ini, Uqasha memberitahu dia mahu membuka buku baru dan menjalani hidup lebih tenang. Dalam pada itu, Uqasha turut meminta maaf diatas kesilapannya terdahulu.

“Cukup-cukuplah kontroversi dan kisah panas yang boleh menenggelamkan kerjaya seni. Saya mahu menguatkan hati untuk mengatakan tidak kepada perkara-perkara yang mungkin boleh merosakkan diri.

“Apa yang sudah berlaku bukanlah sesuatu yang patut disesali kerana ia banyak pengajaran. Kata orang, sebaik-baik ilmu itu adalah pengalaman. Saya minta maaf kerana pernah menjadi contoh tidak baik kepada masyarakat. Ketika itu saya belum matang dan mudah bertindak tanpa memikirkan dahulu apa akibatnya,” katanya.


Ex Sufian Suhaimi Datang Majlis Kahwin Elfira Loy

Biarpun Elfira Loy sudah selamat mendirikan rumah tangga dengan pilihan hatinya, nama penyanyi Sufian Suhaimi tetap menjadi bualan ramai dan masih ada segelintir netizen yang masih mengaitkan dirinya dengan bekas tunangnya itu.

Namun kali ini, bekas kekasih Sufian Suhaimi yang dikenali sebagai Izyan pula yang menjadi perhatian ramai apabila hadir di majlis persandingan Elfira pada Sabtu lalu.

Menerusi Instagram, Izyan memuat naik gambar pada majlis resepsi dan turut mengucapkan tahniah serta mendoakan kebahagiaan rumah tangga pasangan tersebut. Izyan turut meluahkan rasa gembira kerana Elfira dipertemukan dengan Faris.

“Allah tahu yang terbaik dan dia menemukan kita akhirnya. Tahniah atas hari bahagia ini. Semoga kasih sayang yang dikongsi hari ini semakin kukuh hingga ke tua.

“Secara jujurnya saya begitu gembira untuk kamu dan Faris dipertemukan untuk satu sama lain. Terima kasih juga kerana membenarkan saya dan rakan-rakan berkongsi majlis penuh magis ini. Semoga Allah merahmati perkahwinan ini dan saya harapkan yang terbaik untuk memulakan penyatuan ini,” tulisnya.

Dalam pada itu, Elfira juga turut dilihat memuat naik gambar bersama Izyan dan mengucapkan terima kasih di atas segalanya kerana selama ini banyak membantu dia dan ibunya.

“Siapa tahu kita kenal cara lain tapi hikmah perkenalan itu ke arah lain. Terima kasih kerana datang ke majlis perkahwinan saya. Semoga dipercepatkan jodoh juga Izyan,” tulis Elfira.

Terdahulu, Sufian Suhaimi dikhabarkan bercinta dengan seorang gadis bernama Izyan sebelum didakwa meninggalkannya demi Elfira Loy.


Kongsi Gambar Tuala Wanita, Netizen Meluat Dengan Sajat

Jika anda mengikuti perkembangan Nur Sajat, usahawan kosmetik sensasi ini kini berada di Dubai mengikuti pengajian kursus dandanan rambut. Walaupun berada jauh dari Malaysia, nama Sajat tidak pernah lekang daripada kontroversi panas.

Terbaru, Sajat ada memuat naik gambar tuala wanita berserta status yang mengundang kecaman netizen. Menerusi gambar tersebut, Sajat memberitahu ketiga-tiga barang tersebut merupakan benda paling penting baginya dan akan sentiasa dibawa kemana-mana.

Seperti sudah dijangka, gambar tersebut dibanjiri dengan komen-komen kecaman dan ramai netizen mempersoalkan status jantina Sajat.

Rata-rata netizen wanita pula dilihat meluat dengan perkongsian tersebut dan mengatakan bahawa seorang perempuan tulen tidak akan menguar-uarkan kepada umum jika mereka datang bulan.

Tidak kurang juga ramai yang berpendapat Sajat bertindak sedemikian bagi membuktikan jantina dirinya perempuan. Apa pun lebih baik jika kita doakan yang baik-baik  saja untuk Sajat.


Siti Nurhaliza Kutip RM8 Juta Dalam Masa 2 Jam

Sebut saja nama Siti Nurhaliza, pasti semua tahu beliau adalah penyanyi nombor satu negara. Bukan saja di kenali di Malaysia, malah di peringkat antrabangsa. Selain seorang penyanyi yang hebat, Siti Nurhaliza juga merupakan antara usahawan berjaya.

Baru-baru ini, Siti Nurhaliza telah mencipta rekod apabila berjaya menjual set peralatan memasak istimewa Vantage berjumlah RM8 juta ringgit bersamaan kira-kira RM67,000 seminit.

Program konsert siaran langsung sambil memasak yang pertama oleh Siti Nurhaliza itu sekaligus berjaya merekodkan penjualan produk tertinggi di platform niaga digital, Go Shop sepanjang dua jam masa bersiaran.

Berpagian di Astro hari ini. Saksikan saya di Astro Go Shop bermula 10-12 tengahari ini di saluran 118, 120, 104, 123 serta saluran Hello 110. Saya akan mempromosikan periuk Vantage @englandvantage.

A post shared by  Siti Nurhaliza Tarudin (@ctdk) on Jan 5, 2019 at 5:42pm PST

Menerusi rancangan tersebut Siti Nurhaliza berjaya menjual sebanyak 22,000 unit Set Istimewa Vantage berharga RM369 setiap satu. Lebih mengejutkan, jumlah jualan yang diperoleh melebihi tujuh kali ganda daripada jumlah sasaran awal yang ditetapkan.

Istimewa tentang peralatan memasak ‘Vantage’ edisi terhad Siti Nurhaliza ianya dilengkapi dengan nama dan tandatangan Siti Nurhaliza dalam ukiran laser.


"Bukan Tak Mahu Tapi Sudah Serik"

Baru-baru ini Mufti Wilayah Datuk Seri Dr Zulkifli Mohamad Al-Bakri meluahkan hasrat mahu bertemu Safiey Ilias gara-gara gambarnya berbikini diatas bot. Bagaimanapun Safiey menolak pertemuan terbabit kerana sudah serik katanya.

Menurut Safiey pengalaman bertemu pendakwah bebas, Ebit Lew suatu ketika dulu membuatnya serik untuk bertemu para pendakwah lagi kerana bimbang masyarakat terlalu berharap dirinya akan berubah dalam sekelip mata.

Tambah Safiey lagi, beliau juga sudah tidak tahan dengan pelbagai kecaman negatif dari netizen setiap kali beliau bertemu dengan para pendakwah dan tidak mahu perkara itu terjadi sekali lagi.

“Lepas itu benda lain lagi orang akan cakap, marketing lah tu nk keluar lagu baru, produk baru. Atau lagi satu penunggang agama. Lepas tu lagi satu, bodoh la dia ni memang hati hitam dah jumpa mufti masih tak berubah”

“Salah ke nak pegi belajar ilmu agama tambah ilmu. Janji kita tahu kita ni berdosa jahil masih terdetik hati nak keluar dakwah tiga hari,” tulisnya

Terdahulu dalam surat terbuka itu, Zulkifli turut meminta untuk bertemu Safiey secara santai sambil berkongsi permasalahan dan luahan rasa yang dihadapinya dalam mengekalkan ‘imej lelaki’ sebelum ini. (rtky/w)


“Nampak Rambut, Tak Lama Lagi Mesti Buka Tudung”

Sudah lama rasanya tak dengar cerita mengenai pelakon Liyana Jasmay. Jika anda mengikuti akaun Instagramnya, Liyana ada memuat naik beberapa keping fotonya di London.

Namun, salah satu gambar yang dikongsikan itu menjadi perhatian ramai dan mengundang kecaman. Gambar tersebut menunjukkan pelakon itu hanya memakai snow cap dan kelihatan helaian rambut yang terkeluar menimbulkan rasa kurang senang dikalangan netizen.

Seperti sudah dijangka, netizen tidak mahu melepaskan peluang untuk meninggalkan komen negatif terhadapnya. Ada segelintir netizen mendakwa pelakon itu memakai tudung sekadar main-main dan bakal membukanya suatu hari nanti.

Tidak kurang juga ada yang meluahkan rasa terkejut dan bertanyakan sama ada adakah benar bahawa pelakon itu tidak lagi bertudung. Tidak hanya berdiam diri, Liyana dilihat membalas komen-komen berbentuk kecaman tersebut dengan tenang dan turut memaafkan mereka yang melemparkan komen negatif terhadap dirinya.

Bagaimanapun, masih ramai yang cuba memberikan teguran secara baik dengan menasihati Liyana supaya memakai tudung dengan sempurna.

Mungkin selepas ini Liyana perlu lebih berhati-hati sebelum memuat naik gambar kerana peminat hari ini semakin sensitif dengan gaya yang dikenakan oleh artis kesayangan mereka.


“Masa Mengandungkan Rayqal Saya Lemah, Menangis Setiap Hari”

Umum mengetahui sebelum ini Nora Danish pernah mendirikan rumah tangga bersama Rizal Ashram Ramli ataupun Jejai dan dikurniakan seorang cahaya mata lelaki, Putra Rayqal.

Putera sulungnya itu baru saja menyambut ulang tahun kelahiran yang ke 10 tahun, Nora Danish menerusi Instagram meluahkan isi hatinya dan mengimbau kembali suka duka serta saat-saat sukar ketika mengandungkan Rayqal tanpa seorang suami disisi.

Nora turut berkongsi cerita dia sangat lemah ketika mengandungkan Rayqal, menangis setiap hari dan seperti hilang arah. Namun, kehadiran Rayqal memberi sinar baru dalam hidupnya dan membuatkan dia lebih kuat.

7th January 2009 at 11.40pm he was born. Putra Rayqal Ramli , the name Rayqal was given by his daddy. Yusuff was the actual plan but somehow saya akur dengan nama itu. ? When he was born , i was 26 years old. Membesarkan Rayqal dengan sendiri bersama bantuan my mother’s , Mama & Mummy @rajanoora ? merekalah suami saya ketika itu. From day one I did my check up mummy teman, sampailah masuk labour room nak melahirkan. ? I remembered my first argument that I had with mummy when Rayqal was still dalam pantang, mummy insisted untuk Rayqal tido Di rumah mummy & I was so upset. Hahah. Those days. Kalau semua nak tawu, Rayqal loves his Tah & Atok first , baru mommy dia n the rest. Heheh. That shows how much love Tah & Atok curahkan. & I am so blessed. Syukur sangat. Sebab tu pertalian antara kami tidak pernah putus walau macam mana pun. Cuz we are more like a family then ex in laws. To tell u the truth, i was weak , so weak semasa mengandungkan Qal. I cried every single day. & at the same time I needed to be strong for my baby, my fans,my family yang selalu support me day & night. I was lost. I had nightmares, i cudnt sleep well. I prayed everyday , baca yasin every solat & mama had to give me air to drink from Ustaz Harun Din just to make sure that I akan ok & will be ok. Something that I don’t want anyone in this world to experience. And Alhamdullilah , all that disappeared when I saw him ?, my putra for the first time , I held him tight, & he opened his little sepet eyes n looked at me while I fed him. Then I realised..He is the reason. He is why! He is my kekuatan! He is my Anugerah! He is the love of my life & that time i know straight away that I will be OK! ? Rayqal’s father (Jejai ) & me, will always be a good friend, cuz we both know what is the best for the both of us. Semasa mahkamah nak bercerai pun kita boleh gelak gelak cuz ketawa kan orang lain dalam kandang mahkamah. Our relationship is one in a mil. Hahahha. Bro fer life ! I sedar & belajar banyak dalam Hal ini, Allah akan duga kita , mungkin sampai tidak tertanggung , tetapi ujian itulah yang akan buat kita jadi lebih baik di masa akan datang. #part1 #Littlecurahan #Qarlitoturns10

A post shared by  Nora Danish (@noradanish) on Jan 6, 2019 at 9:21am PST

Dalam pada itu, Nora turut memberitahu dia dan Jejai akan tetap menjadi sahabat baik kerana mereka tahu apa yang terbaik buat diri masing-masing dan hubungan dengan bekas mertuanya tidak akan terputus.

Nora dan Jejai mendirikan rumah tangga pada 20 Jun 2006 dan pasangan itu sah bercerai talak ketika usia kandungannya mencecah tiga bulan.


Khemah Roboh, DSV Rugi RM100,000

Umum mengetahui beberapa negeri di Malaysia mengalami musim hujan dan ribut kebelakangan ini. Turut menerima tempias Datuk Seri Vida yang mengalami kerugian kira-kira RM100,000 apabila gudangnya roboh akibat ribut.

Ujian.. Tanda Allah sayang.. . . Kat Jelapang 2 Ipoh Perak.. Ribut Melanda..

A post shared by  Dato' Seri Dr. Hajah Vida (@datoserivida) on Jan 6, 2019 at 2:41am PST

“Semalam hujan lebat dan tiba-tiba angin kuat sehinggakan khemah di gudang roboh dan menghempap barang jualan. Pekerja saya yang berada di khemah sempat menyelamatkan diri, namun barang banyak tidak dapat diselamatkan”

“Walaupun kejadian itu berlaku pelanggan tetap memberi sokongan dan datang ke gudang membeli produk saya. Ujian tanda Allah sayang, tulisnya di Instagram mengenai kejadia ribut di kawasan gudangnya.

Menurut Vida, kejadian tersebut berlaku kira-kira jam 4 petang, apabila 10 pekerjanya sedang berada di khemah tersebut. Bagaimanapun kerana angin terlalu kuat, gudang penyimpanan barang di Jelapang 2 itu roboh.

Selain daripada kerosakan barang jualan, beberapa cermin serta bumbung gudang berkenaan juga rosak teruk akibat terkena besi gudang yang roboh. Semoga Vida sabar dengan dugaan yang menimpa ini. (rtky/w)


“Hanya Allah Yang Tentukan Halal Haram, Bukan Manusia”

Baru-baru ini, Fasha Sandha ada memuat naik sekeping gambarnya bersama tunang di akaun Instagram menunjukkan sedang ‘didukung oleh Aidil Aziz. Seperti sudah dijangka, foto tersebut menjadi bualan ramai serta menimbulkan rasa kurang senang dikalangan netizen.

Rata-rata netizen mengecam tindakannya itu dengan mengatakan mereka baru saja bertunang tetapi bergambar seperti pasangan suami isteri. Kata netizen lagi, tindakan Fasha itu memberikan contoh yang tidak baik terutama kepada anak-anak.

Tidak hanya berdiam diri, Fasha dilihat membalas komen-komen berbentuk kecaman tersebut dengan tenang dan turut berterima kasih di atas semua teguran. Bagaimanapun, susulan jawapan balasnya itu, segelintir netizen menyifatkan Fasha tidak boleh menerima teguran atau nasihat.

Biarpun ramai yang mengecam, masih ada segelintir netizen memberikan teguran secara baik dengan menasihati Fasha agar menjaga tingkah laku dan batas pergaulan.

Mungkin Fasha Sandha sendiri boleh mengambil teguran yang diberikan jika kena pada gayanya, tapi apa yang dikatakan oleh netizen mungkin sekadar peringatan dan rasa sayang pada artis kesayangan mereka.


Izreen Azminda Alami Alahan Teruk, Tak Boleh Buat Kerja Berat

Baru-baru ini menerusi Instagram, Izreen Azminda mengumumkan berita gembira dia dan suami, Ude Wahid bakal menimang cahaya mata pertama mereka tidak lama lagi selepas lebih setahun mendirikan rumah tangga.

Usia kandungan kini mencecah tiga bulan, Izreen memberitahu dia mengalami alahan teruk berbanding kehamilan pertama enam tahun lalu, sehinggakan tidak boleh membuat kerja berat bimbang berlakunya pendarahan.

“Alhamdulillah, ini rezeki buat saya dan suami. Selepas lebih setahun berkahwin, Allah SWT berikan nikmat ini pula. Insya-Allah, saya dijangka bersalin Julai ini.

“Cuma, kehamilan kali ini tak macam yang pertama. Saya kena alahan teruk hingga tidak boleh langsung buat kerja berat. Jika tidak, saya akan mudah berlaku pendarahan.

“Selepas peringkat pertama kehamilan, saya sudah okay sikit. Setiap hari saya berdoa semoga segalanya berjalan lancar dan dipermudahkan hingga bersalin nanti. Saya juga berharap anda doakan yang baik-baik untuk saya,” katanya kepada Harian Metro.

Ditanya mengenai jantina anak yang dijangka bakal lahir pada Julai depan, Izreen dan suami tidak kisah sama ada lelaki ataupun perempuan asalkan kandungannya sihat dan sempurna.

“Saya dan suami tidak kisah mengenai jantina anak. Asal saja, bayi yang bakal lahir sempurna dan sihat,” katanya.


Isu Cerai: Peminat Doa Nadia Kuat Semangat

Sedang hangat isu perceraian rumah tangga Tauke Jambu, gambar anak mereka yang baru saja dilahirkan pula menarik perhatian ramai. Rata-rata ramai meminta Nadia bersabar dan kuat mengharungi dugaan ini.

Melalui Instagram, Nadia telah memuat naik buat pertama kali wajah anaknya yang diberi nama Zamatul Khayla Aydina. Dalam posting itu, Nadia turut meluahkan rasa sayang buat anaknya selepas apa yang terjadi.

Khabarnya gambar itu sudah pun dimuat naik tiga hari lalu namun sehingga kini masih mendapat perhatian netizen yang menyinggah dan meninggalkan kata-kata semangat buat Nadia.

Terdahulu, kecoh seketika apabila Nadia mengakui bukan lagi isteri kepada Tauke sejak masuk tahun baru ini. Malah lebih mengejutkan talak juga dijatuhkan hanya dengan kiriman Whatsapp.

Bagaimanapun dalam kenyataan lain, Tauke menafikan berita tersebut dan mendakwa isterinya masih tidak matang kerana mengadu damba kepada media sosial dan tidak kepada Tuhan. (rtky/w)


"Kepada Yang Kecam, Mereka Tidak Restu Takdir Allah"

Rata-rata pelbagai komen negatif dilemparkan sejak Elfira Loy dan Faris Khairol melangsungkan perkahwinan. Turut terkesan Datuk Aznil Nawawi yang terkilan dengan kata-kata nista netizen buat pasangan ini.

Mereka berdua ni ibarat anak kepada #paknil. @elfiraloy antara bakat yg Paknil temui ketika Program TomTomBak masa usianya mungkin dalam 14 tahun. Kalau ada masalah sering jugak dapatkan pandangan Paknil. @fariskanuar pula adalah #anakdidikpaknil di On Air Astro @onairtalents Ilmu pengacaraan dan penyampaian ada padanya tp dia beri tumpuan pada kariernya. Apa pun, kedua2 mereka disatukan atas kehendak Allah. Pada mereka yg bertutur kesat, atas jodoh mereka bermakna mereka tidak restu perancangan Allah. Doakan hubungan mereka dan jaga hubungan kita dengan Allah Tahniah anak2 ku!! ???? #elfaris

A post shared by  Datuk Aznil Hj Nawawi (@aznilnawawihm) on Jan 5, 2019 at 7:04am PST

“Mereka berdua ni ibarat anak kepada Pak Nil. Elfira antara bakat yang Pak Nil temui ketika Program TomTomBak masa usianya mungkin dalam 14 tahun. Kalau ada masalah sering jugak dapatkan pandangan Paknil”

“Faris Anuar pula adalah anak didik Pak Nil di On Air Astro On Air Talents. Ilmu pengacaraan dan penyampaian ada padanya tapi dia beri tumpuan pada kariernya. Apa pun, kedua-dua mereka disatukan atas kehendak Allah.

“Pada mereka yang bertutur kesat, atas jodoh mereka bermakna mereka tidak restu perancangan Allah. Doakan hubungan mereka dan jaga hubungan kita dengan Allah. Tahniah anak2 ku!,” tulisnya.

Dalam masa yang sama, Elfira yang turut menyedari posting ucapan Pak Nil turut meninggalkan komen terima kasih buat pelakon dan pengacara veteran itu yang banyak menyokong kerjaya seninya. (rtky/w)


"Saya & Fattah Dah Sedia Timang Cahaya Mata"

Baru-baru ini, peminat membuat spekulasi Fazura kini hamil apabila ‘baby bump pelakon itu dikatakan kelihatan dalam sebuah video yang dimuat naik menerusi Instagram. Bagaimanapun, Fazura menafikan dakwaan bahawa dia kini sedang berbadan dua.

“Sebenarnya saya sangat menghargai komen-komen daripada netizen semua. Saya dan Fattah bersyukur ramai menyayangi dan mendoakan kami. Sebelum Fattah post video itu saya dah perasan dah (perut kelihatan macam baby bump), tapi saya kata tak mengapa post sahajalah.

“Kalau nak tahu sepanjang kami dalam penerbangan ke Maldives, memang tak sempat jamah apa-apa makanan pun.

“Bila dah sampai sahaja ke destinasi percutian terus kami pesan macam-macam makanan. Bila dah makan dalam kuantiti yang banyak secara tidak langsung, perut kita akan nampak macam itu kan,” katanya kepada KopiPlanet.

Sudah lebih setahun melayari bahtera rumah tangga, Fazura memberitahu dia dan Fattah sudah bersedia untuk menimang cahaya mata dan menggalas tanggungjawab sebagai ibu bapa.

“Setiap suami isteri pastinya menantikan kehadiran cahaya mata. Sejujurnya ketika di awal usia perkahwinan, kami ada buat perancangan keluarga disebabkan jadual kerja yang sangat ketat.

“Kini selepas lebih setahun berkahwin dan kami pun dah cukup enjoy meluangkan masa berdua bersama, InsyaAllah dengan izin Allah kami dah bersedia untuk menimang cahaya mata jika dikurniakan rezeki dalam masa terdekat ini.

“Bila sampai masanya, saya akan uar-uarkan pada semua. Itu janji saya,” katanya.


“Kenapa Nak Kaitkan Saya Lagi Dengan Dia?”

Baru-baru ini, Tweet yang dimuat naik oleh Sufian Suhaimi mengenai tahun 2019 merupakan Tahun Babi dalam kalendar Cina menjadi perhatian dan rata-rata netizen beranggapan status itu seperti ada kaitan dengan bekas tunangnya.

Bagaimanapun, Sufian menafikan bahawa Tweet tersebut ditujukan kepada bekas tunangnya, sebaliknya buat netizen yang tidak berhenti mengaitkan dirinya dengan Elfira Loy meskipun pelakon itu sudah pun mendirikan rumah tangga.

“Saya sudah lama ‘moved on’. Dia pun sudah bertemu bahagia. Jadi, tak perlulah nak ungkit lagi kisah lama. Tapi biasalah netizen ini terus-terusan menguji diri saya. Ada yang tagged saya di Instagram, contohnya, sambil memberi komen bukan-bukan.

“Antaranya, ada yang bertanya apakah saya tidak sedih apabila bekas tunang sudah berkahwin. Ada juga yang mahu tahu apa perasaan saya apabila dia sudah bernikah dan bermacam-macam lagi.

“Saya rasa tak perlulah jadi begitu… Kenapa hendak kaitkan saya lagi dengan dia? Sebab itulah saya ‘bahasakan’ netizen dengan status di Twitter,” katanya kepada BH Online.

Siapa tak bengang kalau asyik dikaitkan dengan kisah masa lalu lebih-lebih lagi kisah cinta yang tidak kesampaian. Kalau ikutkan netizen sebenarnya yang masih belum move on.


“Isteri Saya Macam Kena Buatan Orang”

Selain mafikan beliau sudah menceraikan isterinya, Tauke Jambu turut mendakwa yang ada unsur sabotaj dalam isu rumah tangga beliau namun tidak mahu menuduh sesiapa.

“Ada orang menggunakan isteri saya untuk membuatkan saya hilang fokus dan tertekan. Saya perhatikan isteri akan meroyan teruk setiap kali saya menyertai pertandingan besar”

“Ini berlaku sejak zaman Jambu dan kami belum berkahwin lagi. Saya tengok Nadia seperti kena sampuk apabila saya terbabit dengan pertandingan. Dia suka buat hati saya panas dan mencetuskan pergaduhan,” kata Tauke Jambu.

“Kami pernah bergaduh hingga pecah telefon bimbit sebelum saya naik pentas. Macam mana saya mahu memberi tumpuan dan membuat orang ketawa dengan lawak jenaka apabila baru bergaduh? Selepas selesai pertandingan, hubungan kami elok, tidak pula bergaduh,” tambahnya lagi.

Tauke Jambu turut menjelaskan yang beliau tahu itu bukan sikap sebenar isterinya dan tidak menolak ada unsur hasad dengki orang ketiga yang melihat kejayaan beliau.

“Saya bukanlah nak percaya benda mistik tetapi itulah yang berlalu sejak belum berkahwin lagi. Ada juga yang menjadi batu api dan menghasut isteri”

“Kali ini, hubungan saya dan Nadia panas sejak minggu pertama dalam MLM2018. Saya tidak mahu menuduh sesiapa, tetapi saya percaya ini kerja manusia yang sakit hati melihat kejayaan orang lain,” jelas Tauke Jambu.

Tauke Jambu dan Nadia berkahwin pada 9 Disember 2017 dan dikurniakan seorang cahaya mata, Zamatul Khayla Aydina yang lahir pada 26 Oktober tahun lalu. (rtky/m)


Yuna Sanggup Berehat Demi Kehamilan

Kerjaya seni yang semakin berkembang di luar negara tidak menghalang Yuna untuk mencuba hamil. Jelasnya jika dikurniakan rezeki cahaya mata, Yuna tidak kisah berehat sementara demi memberi tumpuan kepada kandungan.

“Kalau saya hamil nanti, saya bersedia untuk berehat selama setahun. Saya mahu memberikan sepenuh perhatian pada kandungan dan bayi. Saya tidak merancang, tetapi kalau boleh biarlah (hamil) selepas semua kerja saya selesai”

“Lagipun, buat masa ini, saya dan suami duduk berjauhan. Namun, kalau sudah diberikan rezeki, saya terima sahaja. Sekarang, saya akan balik ke Malaysia setiap dua bulan sekali kerana suami bekerja di sini,” jelasnya.

Kongsi Yuna lagi, buat masa ini tiada perancangan buatnya untuk kembali ke Malaysia lagi. Namun Yuna berkata, beliau sering pulang ke Malaysia kerana suaminya yang masih bekerja di sini. (rtky/w)


Gambar Sekitar Majlis Resepsi Pertama ElFaris

Selesai sudah majlis pernikahan Elfira Loy dan suami, Faris Khairol pada awal Januari lalu, semalam telah berlangsung pula majlis resepsi pertama pasangan ini yang diadakan besar-besaran seperti Cinderella bertemu putera rajanya!

Majlis persandingan yang diadakan di Putrajaya International Convention Centre (PICC) itu, telah menyaksikan dua cinta sejati bersatu dengan mata netizen banyak tertumpu kepada gaun bak Cinderella yang digayakan Elfira.

Tidak kurangnya majlis yang cukup gah yang dihiasi lampu dikeliling ruang utama pasangan itu ketika menari bersama. Faris juga tidak kurang segak memakai suit berona putih sedondon dengan Elfira.

Tidak ketinggalan rakan artis seperti Rozita Che Wan dan suami, Awal Ashaari, Scha Al-Yahya serta ramai lagi memeriahkan majlis tersebut. Dengan ini kongsikan beberapa gambar disekitar majlis persandingan pasangan ini. Enjoice! (rtky/w)


Tauke Jambu Nafi Cerai, Dakwa Isteri Tidak Matang

Ekoran laporan yang mengatakan beliau sudah menceraikan isterinya melalui Whatsapp baru baru ini, Tauke Jambu tampil menafikan perkara itu dan memberikan penjelasan beliau sendiri tentang perkara ini.

Tauke Jambu menjelaskan yang rumah tangga mereka sedang diuji ketika ini semua dakwaan yang dilemparkan isterinya sebagai tidak benar.

“Tak betul, saya tidak melafazkan talak terhadap isteri. Apabila sedang marah, macam-macam tuduhan dilemparkan, tetapi sebagai suami, saya kena sabar”

“Saya ingat apabila menghantar isteri pulang ke kampung boleh memberi tumpuan pada Maharaja Lawak Mega 2018 (MLM2018), tetapi nampaknya pergaduhan lebih teruk”

“Saya anggap ini asam garam dalam berumah tangga. Bagi saya ruang untuk menyelesaikannya, tetapi buat masa ini, saya sangat sibuk dengan MLM2018,” katanya.

Menjawab soal dakwaan rumah tangga diganggu pihak ketiga, Tauke Jambu berkata beliau bertemu bermacam orang ketika bekerja dan isterinya itu tidak matang apabila mengadu masalah rumah tangga kepada pihak media.

“Macam-macam orang selfie dengan saya. Nadia ingat dia berkahwin dengan orang kerja kilang ke?”

“Saya pelik kenapa orang perempuan suka mengadu dalam laman sosial daripada mengadu dengan Tuhan? Masalah dalaman rumah tangga tidak perlulah dikibarkan dengan khalayak.

“Saya anggap isteri saya belum cukup matang. Dia tidak boleh berfikir baik buruk tindakannya,” tambahnya lagi. (rtky/m)


Tauke Jambu Sah Ceraikan Isteri Menerusi Whatsapp

Selepas sekian lama peminat berteka teki tentang isu rumahtangga Tauke Jambu, laporan terbaru mengesahkan yang beliau sudah berpisah dengan isterinya Nadia Mohd Affandi.

Perkara itu disahkan sendiri oleh Nadia dalam satu kenyataan kepada media yang mengatakan Tauke Jambu menceraikan dirinya menerusi kiriman rakaman suara di aplikasi WhatsApp.

“Apa yang saya boleh cakap sekarang ini, kami sudah berpisah sejak masuknya tahun baru. Keretakan rumah tangga kami adalah berpunca daripada orang ketiga,” kata Nadia.

“Tauke mempunyai ramai kawan perempuan, jadi agak susah untuk saya menghidu kegiatan Tauke pada awalnya. Sejak akhir-akhir ini, Tauke mempunyai hubungan dengan seorang wanita dari seberang”

Nadia menambah yang ini bukan pertama kali rumahtangga mereka bergoyang disebabkan orang ketiga namun beliau banyak bersabar memikirkan rumahtangga beliau dan anak.

“Sebenarnya, sudah banyak kali saya dimaklumkan oleh rakan yang mereka ada bertemu dengan Tauke bersama wanita tersebut. Kami juga pernah berbincang mengenai permasalahan ini tetapi Tauke tidak mengaku dia mempunyai hubungan dengan wanita terbabit”

“Akhirnya ada seorang hamba Allah yang mengambil gambar pasangan itu ketika mereka makan di sebuah kedai, bertempat di Port Dickson lalu di-‘mention’-kan di Instagram milik Tauke”

“Saya melihat gambar mereka berdua memandangkan saya mempunyai akses untuk memasuki Instagram Tauke. Kami bergaduh dan akhirnya, perpisahan yang dipilih,” jelas Nadia lagi. (rtky/m)


Aliff Syukri Bengang Dihalang Masuk Butik Mewah

Nama usahawan kosmetik Aliff Syukri kembali panas apabila sebuah video yang dimuat naik di Intagram menunjukkan beliau sedang membeli-belah di sebuah pusat membeli belah di Sydney, Australia tular dan menjadi bualan ramai.

Video tersebut memaparkan Aliff Syukri mahu masuk ke sebuah butik mewah namun dihalang oleh pekerja butik. Malah Aliff turut dilihat merayu-rayu untuk memasuki butik berkenaan.

Bengang kerana dihalang masuk dan rayuannya tidak diendahkan, Aliff memanggil pekerja tersebut bodoh dan meluahkan rasa pelik mengapa pekerja tersebut tidak membenarkan pelanggan masuk untuk membeli.

Korang rasa kenapa dia x kasi masuk adakah sbb kami org kampung??? . . antra kenangan pahit kami ketika d sana jam 5ptg.. jangan pandang org sebalah mata.. jenuhh saya merayu nak masuk utk beli beg chanel … Hello mat salleh u ingat i tak mampu nak beli cannel?? X apa Fendi lagi lawa.. malas layan org mcm ni mentang2 wife i dan I selekehh u x layan nanti i pakai baju suit dan jammm berlian i baru u tau.. nak tau sambungan apa yg Terjadi sila tngok di youtube saya tvterlajaklaris laris saya dah posting

A post shared by  Ohabangkosmetik (@aliffsyukriterlajaklaris) on Jan 2, 2019 at 6:49am PST

Menerusi kepsyen video tersebut, Aliff memberitahu beliau berada di butik tersebut pada jam 5 petang dan kejadian itu merupakan kenangan buruk baginya. Aliff turut mempersoalkan adakah beliau tidak dibenarkan masuk kerana mereka orang kampung.

Video tersebut mendapat perhatian netizen dimana rata-rata mereka mengecam tindakan Aliff Syukri kerana tidak tahu waktu pusat beli-belah beroperasi dan budaya negara tersebut.

Rata-rata netizen mengatakan, di Australia semua kedai di pusat membeli belah sememangnya akan ditutup tepat jam 5 petang dan pekerja akan pulang ke rumah tepat pada waktunya.

Ada juga segelintir netizen memberikan nasihat kepada Aliff Syukri supaya belajar tentang peraturan dan budaya sesebuah negara sebelum ke sana bimbang tindakannya itu nanti hanya memalukan diri sendiri.


Gambar Berbikini, Mufti WP Mahu Jumpa Safiey Ilias

Baru-baru ini nama usahawan kosmetik, Safiey Ilias sekali lagi menjadi perhatian ramai apabila berpenampilan seksi ketika bercuti di Pulau Langkawi. Gambarnya memakai bikini di atas bot yang dimuat naik di laman Instagram menimbulkan rasa kurang senang di kalangan netizen.

Perkara itu turut mendapat perhatian Mufti Wilayah Datuk Seri Dr Zulkifli Mohamad Al-Bakri yang menulis surat terbuka buat usahawan muda itu. Dalam masa sama, beliau turut meluahkan hasrat untuk bertemu dengan Safiey bagi bertukar pandangan dan berkongsi rasa hati untuk kebaikan bersama.

Dalam surat terbuka itu turut diberitahu, beliau antara individu yang gembira dengan keputusan Safiey  untuk berhijrah. Kata Zulkifli lagi, beliau melihat Safiey benar-benar berusaha untuk keluar dari segala permasalahan tersebut namun Allah SWT lebih mengetahui apa yang telah diaturkan-Nya.

Terdahulu, kisah penghijrahan Safiey menggemparkan seluruh negara apabila nekad untuk kembali menjalani fitrah asalnya yakni sebagai seorang lelaki sejati.  Safiey juga dilaporkan pernah membuang implan payu dara untuk kembali ke pangkal jalan.

Bagaimanapun sekitar Disember 2017,  Safiey mengejutkan ramai pihak apabila kembali tampil berpakaian wanita.


Intan Liana Ucap Tahniah Kepada Bekas Madu

Hari ini menerusi Instagram, pelakon Izreen Azminda dan suami, Ude Wahid mengumumkan berita gembira dimana mereka bakal menimang cahaya mata pertama tidak lama lagi selepas setahun mendirikan rumah tangga.

Menjawab soalan daripada pengikutnya berkaitan berita kehamilan Izreen Azminda, bekas isteri pemuzik Ude iaitu Intan Liana mengucapkan tahniah kepada bekas madunya itu. Dalam pada, pengikutnya turut mendoakan kebahagiaan Intan.

“Alhamdulillah..tahniah ex madu. Hahaha InsyaAllah bonda pun berhak bahagia. Sekarang dalam perjalanan menuju ke jalan bahagia,” tulisnya.

Terdahulu, nama Intan menjadi perhatian umum apabila perkahwinan rahsia Ude bersama Izreen Azminda terbongkar.

Intan dan juga Ude sebelum ini berkahwin pada 1 Mac 2013 dan dikurniakan dua orang cahaya mata. Bagaimanapun pada 22 Mac lalu, Ude menceraikan Intan Liana dengan talak satu selepas lima tahun berumahtangga.


"Minta Maaf Ya, Yang Muntah Itu Isteri Saya, Dia Hamil"

Sedang mengalami alahan kandungan kedua mengingatkan Hanis Zalikha kepada pengalaman ketika mengandungkan Yusuf Iskandar dulu. Kongsi Hanis, beliau pernah berdepan dengan pandangan jelik masyarakat yang tidak faham tentang alahan yang dialami wanita.

“Tadi baru lepas muntah pagi dan tiba-tiba teringat kejadian waktu mengandungkan Yusuf dulu. Ada satu pagi tu, kami dalam perjalanan ke pejabat dan setiap kali kami akan singgah satu kafe ni untuk sarapan sebelum kerja”

“Jadi kami pun order makanan yang biasa kami makan dan mula bersarapan. Dan nak selesai macam tu Hanis mula loya balik. Ya Allah cuba tahan tak nak muntah tahan punya tahan tapi lari juga ke tandas kafe tu”

Cerita Hanis lagi, terdapat seorang pelanggan meluahkan rasa marah apabila mendegar bunyi muntah tersebut. Namun suaminya, Hairul Azreen tampil mempertahankannya dan meminta maaf kepada individu tersebut.

“Ada pakcik tua ni buat muka menjengkelkan selama kedengaran Hanis muntah tu. Semasa dia bayar kat kaunter dia bising sampai satu kafe dengar. Dia cakap ‘apa ni saya makan kat sini bayar, bukan nak dengar orang muntah”

“Jadi suami saya bangun dan bercakap kepadanya ‘Ya abang, kenapa? Minta maaf ya yang muntah tu isteri saya dan dia mengandung”. Terus pakcik berlalu pergi,” tulisnya di Instagram. (rtky/w)


Izreen Azminda, Ude Wahid Bakal Timang Anak Pertama

Tahniah diucapkan kepada Izreen Azminda dan suami, Ude Wahid yang bakal menimang cahaya mata pertama mereka tidak lama lagi. Berita baik itu dikongsi Izreen di laman Instagram sebentar tadi.

Dalam perkongsian itu Izreen turut memuat naik gambar imbasan ultra bunyi dan sepasang baju bayi berserta dengan ucapan syukur buat kurniaan yang diberikan selepas setahun mendirikan rumah tangga.

Bagaimanapun setakat ini Izreen masih belum mendedahkan jantina bayi pertama mereka. Terdahulu Izreen dan Ude telah bernikah pada Ogos 2017 secara rahsia dan baru bersanding pada awal Oktober tahun lalu.

Pasangan kontroversi ini juga sudah pun mempunyai cahaya mata sendiri hasil perkongsian perkahwinan terdahulu. Dimana Ude mempunyai dua orang anak bersama bekas isteri, dan Izreen mempunyai seorang anak bersama bekas suami.

Tahniah sekali lagi buat pasangan ini diatas kehamilan pertama ini. Pasti teruja dengan kehamilan pertama ini selepas onak ranjau dilalui. (rtky/w)


“Walaupun Nekad Mahu berubah, Ada Yang Masih Tak Percaya”

Tahun 2018 menyaksikan pelbagai kontroversi menghimpit Fathia Latiff dan sejak itu memang tidak nampak bayangnya membintangi mana-mana projek. Mahu buka buku baru sempena tahun 2019, Fathia akui bukan mudah untuk mengubah pandangan orang ramai terhadap dirinya.

“Setelah apa yang berlaku dan menerima kecaman yang bertubi-tubi, saya sedar bukan senang untuk mengembalikan kepercayaan orang. Saya juga tidak boleh mengubah pandangan negatif orang.

“Saya akui kesalahan dan kekhilafan yang dilakukan sebelum ini dalam proses mencari makna hidup. Walaupun saya nekad mahu berubah, saya sedar ada yang masih tidak percaya,” katanya kepada Utusan Online.

Ada segelintir pihak menganggap salah memilih kawan menjadi punca Fathia sering terpalit dengan kontroversi, bagaimanapun Fathia tidak mahu menyalahkan orang lain dan mengakui semua yang berlaku adalah salah silapnya sendiri.

“Sejujurnya apa yang berlaku adalah kesilapan saya sendiri, bukan kawan. Saya tak pernah menyalahkan orang lain atas apa yang berlaku.

“Memang saya salah, tetapi kalau boleh selepas ini jangan menghukum saya terus tanpa mengetahui punca saya jadi begitu. Orang tidak tahu apa yang saya lalui. Secara luaran orang mungkin tengok saya ceria dan happy go lucky, tetapi mereka tidak tahu masalah yang sedang saya hadapi,” katanya.

Untuk azam tahun 2019, Fathia mahu menjadi insan yang lebih baik dan bernekad mahu menjadi contoh yang baik kepada masyarakat. Kami juga mendoakan yang baik-baik buat Fathia dan semoga terus istiqamah untuk berubah.


"Pelik, Surat Peguam Belum Sampai Tapi Sudah Tular"

Berikutan notis tuntutan permohanan maaf serta ganti rugi yang dikemukakan oleh Delegation Of Nurses (DON) tempoh hari, Linda Rafar memaklumkan pihaknya masih belum menerima notis terbabit.

BACA: Kes Linda Rafar Akan Dibawa Ke Mahkamah Jika Enggan Minta Maaf

Bagaimanapun Linda berkata, pihaknya hairan mengapa berita notis tuntutan berkenaan sudah tular di media sosial sedangkan pihak mereka masih belum menerima sebarang notis rasmi berkaitan isu tersebut.

“Pelik, surat peguam belum sampai ke tangan saya tetapi sudah ditularkan. Buat masa ini, saya tidak mahu komen apa-apa atas nasihat peguam dan pihak berkuasa. Harap faham dan doakan yang terbaik untuk saya,” katanya.

Pada masa yang sama, Linda memberitahu dirinya dinasihati agar tidak memberikan sebarang komen mengenai kes terbabit dan memohon peminat mendoakan yang terbaik buatnya dalam kes ini. (rtky/w)


“Jangan Bawa Perangai Babi Dalam Kehidupan”

Biarpun Elfira Loy sudah selamat mendirikan rumah tangga dengan pilihan hatinya, nama penyanyi Sufian Suhaimi tetap menjadi bualan ramai dan ada segelintir netizen yang masih mengaitkan dirinya dengan bekas tunangnya itu.

Baru-baru ini, Tweet yang dimuat naik oleh Sufian mengenai tahun 2019 merupakan Tahun Babi dalam kalendar Cina menjadi perhatian sekaligus mengundang tanda tanya dikalangan netizen.

Rata-rata netizen beranggapan status  yang dimuat naik pada 31 Disember itu seolah seperti ada kaitan dengan perkahwinan Elfira yang berlangsung pada 1 Januari 2019.

“According to Chinese Calender, 2019 is the “Year Of The Pig”. Kita tinggalkan dia di situ je ya? Jangan bawa perangai babi dalam kehidupan,” tulisnya.

Status tersebut mendapat pelbagai reaksi daripada netizen yang berpendapat Sufian masih belum move on dari perhubungannya yang lalu. Tidak kurang juga netizen turut memberikan nasihat agar penyanyi itu memulakan hidup baru dan bersabar menempuh segala dugaan.


“Selesa Solo, Tak Payah Sesak Kepala Untuk Bercinta”

Memiliki wajah jelita dan bergelar usahawan berjaya, boleh dikatakan pelakon dan pengacara Neelofa antara selebriti paling popular di Malaysia. Bukan itu saja, nama Neelofa juga semakin mendapat tempat di mata jenama antarabangsa.

Namun pasti ramai yang tertanya-tanya mengapa sehingga hari ini Neelofa masih belum ingin bercinta. Hidupnya kini lebih bahagia, Neelofa mengakui dia lebih selesa solo tanpa pening memikirkan soal cinta.

“Anda rasa saya ada masa untuk pening kepala fikir soal cinta sekarang? Saya rasa, ini momen paling bahagia. Saya selesa solo dan tak payah sesak kepala untuk bercinta.

“Memang selalunya, sebelum ini hati ini ditemani seseorang tapi sampai satu ketika saya selesa sendiri. Bagus sangat rasa itu,” katanya.

Terdahulu, Neelofa pernah bercinta bersama Hans Isaac selama dua tahun sebelum putus pada 2014 dan kemudian bercinta pula dengan pelakon sensasi Fattah Amin, namun hubungan mereka tidak bertahan lama.


Sudah Membuka Niqab, Ini Penjelasan Natasha Hudson

Baru saja mendirikan rumah tangga kali keempat pada awal Disember lalu, sejak kebelakangan ini kisah peribadi pelakon Natasha Hudson menjadi bualan ramai termasuklah hal perceraiannya.

Umum mengetahui, Natasha tampil berniqab atau berpurdah sejak tahun 2016, namun baru-baru ini beliau membuat keputusan untuk tidak lagi memakai niqab.

BACA: Tania Hudson Bengang Orang Ramai Sibuk Hal Rumah Tangga Natasha Hudson

Menerusi Instagram, Natasha memuat naik imej terbarunya serta menjelaskan beliau akan mengenakan niqab sekiranya ia menjadi satu kewajipan.

Sebelum ini terkenal sebagai seorang model dan pelakon, Natasha Hudson mengambil keputusan untuk berhijab pada April 2012 selepas pulang dari mengerjakan ibadah umrah.

Terdahulu, imej berniqab Natasha dipuji peminat dan kesungguhan pelakon itu untuk berubah menjadi inspirasi ramai.


“Maruah Semakin Murah, Ini Melayu Islam Ke?”

Sebelum ini penampilan pelakon Puteri Aishah mengundang komen tidak senang dari netizen yang menyifatkan gaun yang dipakai pelakon itu terlalu menjolok mata dan ada yang mendakwa dia sudah berubah dari imej baik yang ditonjolkan dulu.

Baru saja melangkah ke tahun 2019, nama pelakon ini sekali lagi menjadi bualan apabila memuat naik video menunjukkan hanya bahagian atas sahaja. Rata-rata netizen membuat spekulasi bahawa dia seperti memakai bikini.

A post shared by  Official Puteri Aishah (@puteriaishahofficial) on Jan 1, 2019 at 8:09pm PST

Diruangan komen video tersebut dihujani dengan komen berbaur kecaman dan rata-rata peminatnya meluahkan rasa kecewa dengan penampilannya yang semakin seksi.

Bagaimanapun ada segelintir netizen memberikan nasihat kepada pelakon itu supaya menjaga nama baik keluarga dan mendoakan agar diberikan hidayah untuk menutup aurat.

Apa pun, walaupun teguran oleh peminat atau netizen agak kasar dan mengaibkan, namun apa yang dikatakan mereka itu mungkin sekadar peringatan dan tanda sayang terhadap artis kesayangan mereka.


Elfira Loy Tulis Bait Cinta Buat Suami Tersayang

Pernah gagal dalam percintaan sebelum ini, tidak menghalang Elfira Loy mencari cinta sejati. Baru sahaja melayari kehidupan suami isteri, Elfira menulis bait-bait romantis tentang perasaanya kini kepada suami.

“Kerana cinta yang mati , aku telah menemui cinta yang sejati. Inilah saat yang kunanti , cinta yang ingin ku bawa hingga ke syurga dan bukan saja duniawi,” tulisnya buat suami tersayang menerusi Instagram.

Jelas kelihatan kebahagiaan terpancar dimata Elfira ketika berada di sisi suami. Ternyata pengalaman cinta sebelum ini tidak mematahkan semangat Elfira untuk menemui ‘soulmate’ hatinya buat selamanya.

Terdahulu rakan baik Faris Khairol mendedahkan rupa-rupanya Elfira telah menjadi wanita idamannya sejak lima tahun lalu. Siapa sangka wanita idamannya kini sudah sah menjadi isteri. Tahniah sekali lagi buat pasangan ini! (rtky/w)


Delegasi Jururawat Tuntut Linda Rafar Mohon Maaf

Susulan isu layanan jururawat yang disuarakan oleh Linda Rafar, hari ini Delegation of Nurses (DON) telah menuntut anggota kumpulan Elite itu agar memohon maaf kepada jururawat dalam tempoh selama tujuh hari.

Tuntutan berkenaan telah dimuat naik di laman Facebook DON berserta notis tuntutan mahkamah. Notis itu antara lain menuntut permohonan maaf dan gantirugi yang perlu dilaksanakan Linda dalam masa tujuh hari.

Dalam perkongsian terbabit, DON turut memaklumkan dana yang dikumpul mereka sudah mencapai tahap yang diperlukan untuk memulakan tindakan perundangan. Namun sebarang sumbangan masih lagi dibuka.

Terdahulu, Linda telah memuat naik sebuah rakaman yang menunjukkan beberapa jururawat yang didakwanya biadap kerana tidak menjalankan tugas dengan baik selain menafikan permintaanya untuk menukar cadar katil ibunya.

Rakaman berkenaan telah mendapat perhatian Delegasi Jururawat Malaysia yang mendakwa tindakan Linda menviralkan pekerjanya sebagai fitnah dan akan mengambil tindakan undang-undang untuk membersihkan namanya. (rtky/w)


"Tiap Kali Mira Keluar, Mesti Tengok Cincin.."

Pastinya impian buat setiap wanita menerima sebentuk cincin dari seseorang yang istimewa, sama seperti Mira Filzah. Kongsi Mira, dalam banyak perhiasan, beliau paling impikan untuk memiliki sebentuk cincin.

Menerusi posting Instagram, Mira berkongsi gambar sebentuk cincin idamannya. Menurut Mira, pastinya beliau mengharapkan cincin itu diberikan oleh insan teristimewa yang akan dipakainya setiap hati.

“Setiap kali Mira keluar, mesti tengok cincin cincin yg cantik. Mula lah dalam hati terdetik, nak beli ke tak. Nak. Nak ada satu! Tapi tak nak beli sendiri. It’s not that I can’t afford it, I just want it to be special,” tulisnya

Bagaimanapun Mira memutuskan untuk membelinya sendiri sebagai hadiah tahun baru buat dirinya sendiri. Tulis Mira lagi, cincin itu sebagai pemangkin semangat buatnya untuk terus bekerja keras pada tahun 2019.

Boleh dikatakan Mira antara selebriti wanita yang sangat kuat bekerja dan berusaha tanpa mengaitkan diri dengan gosip liar yang tak berguna. Semoga tahun baru ini berikan rezeki yang lebih berganda buat Mira! (rtky/w)


Sufian Suhaimi Tidak Minat Wanita Kasar, Pemalas

Biarpun pelbagai kepahitan ditempuhi sepanjang 2018, bagaimanapun Sufian Suhaimi menjadikan ia sebagai tahun terbaik buat dirinya. Ujarnya lagi, walaupun banyak dugaan menimpa sehingga kisah peribadinya menjadi buah mulut orang ramai, namun dia berjaya melaluinya.

“Apa yang boleh disimpulkan, tahun ini boleh diibaratkan sebagai roller coaster dalam hidup saya kerana saya berusaha keras untuk mengimbangi antara kisah peribadi, karier dan pelajaran.

“Biarpun bukan mudah, lebih-lebih kisah peribadi sebelum ini menjadi bualan ramai, namun rasanya, saya telah berjaya mengawal segala perkara dengan cara terbaik,” katanya kepada Kosmo!

Pernah berdepan episod kecewa dalam soal percintaan, Sufian memberitahu dia tidak serik untuk bercinta namun soal jodoh belum lagi menjadi keutamaan. Bagaimanapun, Sufian berkata dia tidak menghalang jika ditakdirkan ada jodoh yang datang.

“Menarik juga tu (ketawa). Saya tidak dapat memberi apa-apa komen mengenai hal hati dan perasaan. Saya juga tidaklah serik bercinta atau tidak mahu mencari kekasih hati.

“Cumanya, sekarang saya memberi tumpuan kepada perkara-perkara yang saya minat iaitu membikin lagu. Seandainya, dalam perjalanan itu saya terjumpa seseorang dan kami suka sama suka, apa salahnya,”

Dalam pada itu, Sufian turut mendedahkan ciri gadis idamannya iaitu seseorang yang boleh menjadi kawan, serasi bersama, sopan santun, tidak kasar dan tidak malas.


Elfira Loy Gadis Idaman Faris Sejak 5 Tahun Lalu

Selamat diijabkabulkan pada 1 Januari lalu, majlis pernikahan serba mewah pasangan sensasi Elfira loy dan Faris Khairol Anuar masih lagi menjadi bualan ramai netizen. Boleh dikatakan hubungan Elfira dan suaminya tidak terlalu didedahkan kepada umum dan ramai tertanya-tanya bagaimana perkenalan mereka.

Namun, rupanya Faris mula menyimpan perasaan terhadap isterinya sejak lima tahun lalu. Perkara itu didedahkan oleh rakan baik Faris iaitu penyampai radio, Hani Fadzil menerusi Instagram Story.

“ Sewaktu dalam kelas sekitar lima tahun dahulu, Faris pernah memberitahu bahawa Elfira Loy adalah gadis idamannya.

“ Hari ini dia dapat mengahwini gadis berkenaan. Jodoh adalah hal yang membahagiakan,” tulisnya.

Mengikat tali pertunangan pada September tahun lalu, Elfira dan Faris selamat disatukan sebagai suami-isteri kira-kira pukul 9.30 pagi di Poolside Cyberview The Lodge, Cyberjaya.

Pasangan itu juga dikatakan akan mengadakan kenduri perkahwinan di Pusat Konvensyen Antarabangsa Putrajaya (PICC) dan turut dilaporkan mereka bakal mengadakan lima majlis berbeza bagi meraikan hari bahagia mereka.


7 Perkara Yang Anda Tak Tahu Anda Boleh Buat Dengan Aplikasi E-Wallet Boost

Dengan teknologi semakin canggih setiap hari, satu perkara yang kita akan tinggalkan di rumah ketika luar selepas ini adalah dompet kita yang tebal dan berat dan tidak praktikal. Banyak perkhidmatan menawarkan e-wallet sebagai salah satu penyelesaian untuk tidak membawa wang tunai ketika keluar rumah.

Tawaran menarik seperti cashback dan ganjaran hebat setiap kali anda menggunakan e-wallet menjadikan semakin hari semakin ramai menggunakan teknologi ini — kami sendiri selalu berbelanja dengan e-wallet kerana cashback.

Mungkin anda sedia maklum yang dompet digital Boost yang popular ketika ini boleh digunakan sebagai pengganti wang tunai atau debit kad ketika anda membayar namun ini merupakan 7 perkara lain yang boleh anda buat dengan e-wallet Boost — supaya anda tidak perlu menggunakan banyak aplikasi. Senang cerita, kini segalanya dalam satu.

Ucapkan selamat tinggal kepada barisan beratur di kaunter kerana sekarang anda boleh beli tiket kereta api ke KLIA/KLIA2 dan tiket bas melalui aplikasi Boost. Hanya pilih destinasi anda dan anda akan terima tiket dengan segera. Siap ada diskaun khas 15% ketika ini untuk tren ke KLIA/KLIA2.

Jika anda merancang untuk bercuti ketika musim perayaan ini, tambang KLIA Ekspress kini hanya RM46.75 (normal RM55) untuk satu hala atau pergi balik RM85 (normal RM100).

Bas ke KLIA dan KLIA2 lebih murah jika menempah dengan Catch That Bus melalui aplikasi Boost di mana anda hanya perlu bayar RM2 sehala dan potongan harga 15% ke mana-mana destinasi.

Bercakap tentang tiket bas, Catch That Bus dan Boost kini sudah pun memulakan jualan untuk tiket pulang ke kampung bersempena dengan perayaan Tahun Baru Cina 2019.

Mahu buat amal kebajikan? Itulah yang terbaik dan aplikasi Boost ini memudahkan anda untuk menderma kepada badan-badan kebajikan seluruh Malaysia dengan hanya beberapa langkah. Setiap sen yang anda dermakan mampu mengubah hidup seseorang.

Dalam aplikasi Boost sendiri ada 17 organisasi kebajikan yang boleh anda pilih untuk menderma seperti Make-A-Wish Malaysia, Malaysian Association for the Blind, Persatuan Kebajikan Kasih Masyarakat, Tabung Bersamamu dan Majlis Paralimpik Malaysia.

Baru-baru ini, Boost telah membuka satu tabung dipanggil Indonesia Tsunami Relief Fund di mana pengguna boleh menderma untuk usaha bantuan kemanusiaan untuk mangsa tsunami di Selat Sunda yang mengorbankan ratusan nyawa dan menjejaskan ribuan yang lain.

Untuk membantu, anda hanya perlu masuk aplikasi Boost, pergi ke bahagian Donation, pilih badan amal dan masukkan jumlah yang ingin anda derma — mudah sahaja untuk #DoGoodwithBoost.

Berapa kerap anda mahu bayar parking tetapi mesin rosak? Boleh kacau mood jadinya. Kini Boost memudahkan anda untuk membayar yuran letak kenderaan di sekitar Kuala Lumpur dan Kota Bahru. Bandar lain pasti akan menyusul kelak. Senang tak perlu duit kecil atau gores kad.

Apa lagi, buat waktu sekarang, bayar parking dengan aplikasi Boost dan anda akan dapat 50% shake rewards, memang berbaloi!

Kami tahu anda suka bahagian ini kerana semua orang pun suka membeli-belah. Bukan hanya senang untuk bayar dengan aplikasi e-wallet Boost tetapi anda juga boleh dapatkan tawaran membeli-belah dan baucer eksklusif. Paling kami suka adalah baucer untuk makan dan minum di pelbagai restoran kegemaran kami. Senang nak belanja orang tersayang makan di luar.

Jangan tak tahu yang aplikasi Boost juga boleh digunakan untuk membayar ketika anda membeli-belah secara online dan ia memudahkan anda tanpa perlu menyelongkar dompet untuk mencari kad debit atau kredit.

Contohnya jika anda berbelanja menggunakan FavePay, anda tidak perlu lagi bersusah payah memasukkan nombor kad debit atau kredit malah boleh terima cashback dua kali ganda jika buat bayaran dengan aplikasi Boost.

Jangan buat cara lama bayar bil keperluan rumah anda dengan beratur di pejabat pos atau bayar secara online, hanya gunakan aplikasi e-wallet Boost untuk memudahkan kerja anda.

Buat masa sekarang, jika anda gunakan Boost untuk bayar bil air, elektrik atau pun internet rumah, anda berpeluang menerima sehingga 100% cashback — mana nak cari perkhidmatan bayar bil yang pulangkan semula wang anda?

Malulah dengan teman wanita jika perlu beratur panjang untuk menonton filem kegemaran si dia. Dengan aplikasi Boost, dengan hanya beberapa langkah mudah anda boleh beli tiket wayang dengan harga menarik dan nikmati cashback segera melalui Shake reward.

Selain luangkan masa dengan teman wanita, inilah masa terbaik untuk habiskan masa bersama ahli keluarga untuk menonton filem terkini di pawagam seperti Aquaman, Bumblebee, Holmies, filem animasi Spider-Man mahupun filem animasi terbaru Dragon Ball Z.

Kepada anda kaki game di luar sana, Boost menawarkan cara mudah untuk dapatkan kredit kepada akaun Steam, PlayStation, Garena dan banyak lagi. Hanya pilih jumlah kredit yang anda mahukan dan bayar melalui Boost.

Jangan lupa kini aplikasi Boost ada tawarkan diskaun 15% untuk semua kredit permainan maya yang anda beli melalui e-wallet Boost. Game on!

Aplikasi e-wallet Boost kini merupakan antara e-wallet paling banyak digunakan oleh pengguna di Malaysia dan mestilah anda mahu turut serta dalam revolusi pembayaran secara atas talian ini.

Sekarang anda sudah tahu yang banyak perkara boleh dilakukan melalui aplikasi e-wallet Boost untuk memudahkan kehidupan seharian anda, muat turun Boost di Apple App Store atau Google Play Store sekarang, jangan tunggu lagi kerana Shake reward sentiasa menanti anda!


“Tahun Depan Kita Naik Pelamin, Mak Ayah Dah Tanya”

Semalam, Coach Yin ada memuat naik foto ‘Instagram Best Nine’ di mana kebanyakan fotonya bersama usahawan kosmetik Nur Sajat antara yang paling menerima banyak like di Instagram. Menerusi gambar tersebut, turut disertakan kepsyen romantis Coach Yin buat kekasihnya.

Coach Yin memberitahu banyak kenangan-kenangan indah bersama Sajat sepanjang tahun 2018 dan berharap lebih banyak lagi kenangan tercipta antara mereka untuk tahun 2019. Coach Yin turut mengucapkan kata cinta buat Nur Sajat.

Menerusi ruangan komen, Sajat dilihat membalas ucapan cinta Coach Yin dan berharap agar mereka berdua segera naik pelamin.

Seperti sudah dijangka, di ruangan komen rata-rata netizen masih mempersoalkan isu jantina Sajat apabila nama lelakinya terdedah selepas didakwa di mahkamah baru-baru ini. Bagaimanapun, ramai yang tidak sabar untuk melihat kedua-dua mereka berkahwin dan mempunyai cahaya mata.

Ada yang mendoakan agar mereka segera berkahwin memandangkan sebelum ini Sajat memberitahu bahawa dia bakal berkahwin sejak tahun 2017 lagi. Apa pun kita doakan yang terbaik untuk mereka berdua.


Ifa Raziah Bengang Difitnah Skandal Dengan Bekas Kekasih Zarina Anjoulie

Pasti ramai yang tahu pelakon Zarina Anjoulie sememangnya seorang yang lantang bersuara. Zarina juga seringkali tampil dengan pendapatnya mengenai isu yang berlaku di sekelilingnya dan sebelum ini pernah mendedahkan beberapa cerita panas selebriti.

Nampaknya nama Zarina sekali lagi menjadi bualan ramai, dimana baru-baru ini menerusi Instagram Live, Zarina mendakwa penyanyi dangdut Ifa Raziah mempunyai skandal dengan bekas kekasihnya dan Ifa juga dikatakan mengajak lelaki itu bermalam dihotel.

Baru jer masuk tahun baru 2019 Ifa dah kena FITNAH dgn Zarina Anjoulie!!! Kata Ifa scandal dgn boyfriend dia…nak ajak MASUK HOTEL la bagai!!! Ya ALLAH…Apa ni??? Ujian apa pulak yg datang pada Ifa ni??? Ifa BERSUMPAH DENGAN NAMA ALLAH tak pernah kenal dgn exboyfriend Zarina ni. Dan Ifa tak pernah kenal pun dgn si Zarina ni, tau la dia siapa, tapi tak kenal. Dia ada sebut nama ex boyfriend dia Hakim…mcm mana muka si Hakim ni pun Ifa tak tahu! Siapa2 yg kenal Hakim ni tolong sampaikan pada dia & Zarina…Sila kemukakan bukti…apa buktinya yang Ifa kenal si Hakim ni sampai ajak masuk bilik hotel. Ifa ada keluarga, ada Suami, ada anak2…apa perasaan dia org bila tgk video ni? Ifa tak pernah kacau siapa2 pun, kenapa orang buat mcm ni kat Ifa? Ifa tak ada scandal dgn siapa2 baik bujang atau suami org!!! Ifa kat London ni pun dgn suami & anak2. Ifa mmg sedih dgn apa yang berlaku skrg…kenapa Ifa selalu di fitnah, kenapa org selalu tuduh Ifa yg bukan2??? Ya Allah…Kau berilah kekuatan kepada aku dan keluarga ku utk menghadapi dugaan kali ini…Amin.

A post shared by  ? IFA RAZIAH (@ifa_raziah) on Dec 31, 2018 at 3:05pm PST

Terkejut dengan dakwaan itu, Ifa Raziah meluahkan rasa kesal di atas tuduhan tersebut dan menegaskan bahawa dia tidak mengenali bekas kekasih Zarina yang dikenali sebagai Hakim. Katanya lagi, dia juga tidak beberapa mengenali Zarina.

Bagaimanapun tidak lama kemudian, Zarina memuat naik status permohonan maaf kepada Ifa berhubung tuduhan tersebut. Zarina juga turut menjelaskan dia tidak mempunyai niat untuk menyakiti hati mana-mana pihak sakali lagi memohon maaf kepada Ifa.

Apa pun diharap isu ini dapat diselesaikan secara baik antara dua belah pihak dan diharap Ifa bersabar dengan apa yang berlaku.


Elfira Loy Kongsi Gambar Malam Berinai

Selamat melangsungkan majlis pernikahan semalam, masih ramai tidak boleh ‘move on’ dengan keindahan majlis Elfira Loy. Terbaru, Elfira berkongsi pula beberapa gambar di majlis berinai yang diadakan sehari sebelum hari pernikahan.

Difahamkan majlis berinai Elfira telah diadakan di Cyberview Resort, Cyberjaya yang hanya dihadiri keluarga dan teman rapat sahaja. Majlis yang bertemakan Bollywood itu tampak mewah dengan warna terang.

Manakala Elfira pula kelihatan manis sekali mengena sari rona kuning dan merah. Diapit manis pula beberapa rakan selebriti seperti Bella Dally dan Sweet Qismina yang turut sama mengenakan sari.

Dengan ini kami kongsikan beberapa gambar di sekitar majlis berinai Elfira yang bertemakan Bollywood. Enjoice! (rtky/w)


"Selamat Maju Jaya Elfira dan Pasangan" - Sufian

Dikala ramai memuji kecantikan keseluruhan pernikahan Elfira Loy bersama pasangan yang jelas tampak mewah, tidak ketinggalan bekas tunangnya, Sufian Suhaimi memberi ucapan buat Elfira sempena penikahannya semalam.

“Selamat maju jaya untuk Elfira dan pasangannya. Tiada apa yang ingin saya katakan sebab kami sudah lama meneruskan kehidupan masing-masing. Saya pun gembira menikmati kehidupan saya sekarang,” katanya ringkas.

Bagaimanapun Sufian ketika dihubungi enggan mengulas panjang mengenai pernikahan bekas tunangnya itu. Sebagai recap, Sufian dan Elfira terdahulu pernah menjalinkan hubungan cinta sekitar awal tahun lepas.

Kemudian mereka membuat keputusan untuk mengikat tali pertunangan pada Oktober 2017, dalam satu majlis besar-besaran. Namun dengan pelbagai spekulasi, pertunangan mereka hanya bertahan selama empat bulan. (rtky/w)


“Kalau Nak Suami Baik, Kita Kena Jadi Baik Dulu”

Boleh dikatakan tahun lalu merupakan pencapaian terbaik buat Wany Hasrita apabila dinobatkan Bintang Paling Popular 2018. Penyanyi berusia 26 tahun ini memberitahu, untuk tahun 2019 dia mahu lebih fokus pada kerjaya seninya dan soal jodoh belum lagi menjadi keutamaan.

Ujar Wany, baginya jika seseorang wanita itu inginkan seorang suami yang baik, dia perlu memperbaiki kelemahan dirinya terlebih dahulu. Bagaimanapun, Wany berkata dia menghalang jika ditakdirkan ada jodoh yang datang.

“Saya berazam untuk menjadikan diri lebih baik. Sebab sekecil-kecil perangai, kita tahu selepas ini tak boleh buat lagi dan perlu perbaiki kelemahan kita.

“Paling penting, saya mahu menjaga keperibadian diri. Orang cakap kalau nak suami baik, kena jadi yang lebih dahulu. Jadi, saya nak jadi yang lebih baik. Soal jodoh ini bukan keutamaan saya sebab fokus saya hanya pada kerjaya. Tapi saya tak halang kalau ada jodoh datang cuma saya tak cari,” katanya kepada mStar Online.

Wany turut memberitahu azamnya untuk tahun 2019 mahu bekerja lebih keras dan tidak mahu lagi terpalit dengan kontroversi seperti tahun lalu yang ternyata memberikan pengajaran buat dirinya.

“Macam tahun lalu, kita dapat lihat saya ada terpalit dengan beberapa kontroversi. Tapi bagi saya, itu pengajaran sebagai anak seni.

“Sebab itu tahun ini azam saya untuk tidak berkata lantang, menjaga keperibadian dan menjaga kata-kata yang saya nak keluarkan,” katanya.


Baju Sekolah ‘Ketat’ Keluaran Wak Doyok Dikritik Ramai

Hari ini bermula hari pertama sesi persekolahan di seluruh Malaysia. Pasti ramai diantara ibu bapa yang sibuk membuat persiapan terakhir untuk anak-anak semalam. Ada diantara ibu bapa yang masih lagi mencari baju uniform sekolah yang baru untuk anak-anak.

Pasti ramai yang tidak tahu bahawa personaliti fesyen, Wak Doyok ada mengeluarkan baju sekolah jenamanya sendiri. Namun, sejak semalam baju sekolah Wak Doyok viral di Twitter gara-gara potongan slim fit pakaian seragam tersebut.

Rata-rata netizen mempersoal baju sekolah tersebut sama ada dibolehkan atau tidak untuk digayakan ke sekolah. Ada yang meluahkan rasa bimbang jika ada pelajar yang akan dipanggil guru disiplin kerana baju sekolah tersebut dilihat agak ketat dan tidak mematuhi peraturan pakaian sekolah.

Bagaimanapun, ada segelintir netizen menyokong usaha ikon fesyen tersebut dengan mengatakan Wak Doyok dilihat bijak mencari peluang dalam perniagaan.

Tak pasti pula dibolehkan atau tidak memakai baju slim fit ke sekolah. Tetapi jangan pula ada pelajar sekolah yang simpan misai dan jambang macam Wak Doyok.


Fazura Bengang Dibandingkan Dengan Elfira Loy

Sebuah portal hiburan baru baru ini telah melaporkan yang Elfira Loy bakal adakan lima resepsi perkahwinan sekaligus meletakkan perkahwinan selebriti itu sebagai Wedding of the Year (setakat ini).

Namun, Fazura yang menjadi perbandingan dalam artikel itu tidak berpuashati dengan cara tajuk laporan itu ditulis.

“Saya benar-benar bingung dengan tajuk yang sebenarnya tidak perlu. Kenapa kita mesti terus mempromosikan segala-galanya sebagai satu persaingan? Saya dan Fattah Amin tidak pernah menganggap kami sebagai nombor satu atau lebih dari orang lain,” tulis Fazura.

“Artikel sebegini bukan sahaj anegatif, tetapi menjadi punca kenapa kita membenci sesama kita daripada menjadi gembira dengan kebahagiaan orang lain,” tambahnya lagi.

Fazura turut sempat mengucapkan tahniah buat Elfira Loy dan suaminya, Faris Khairol Anuar atas perkahwinan mereka dan tidak sabar untuk hadir ke resepsi mereka kelak. (rtky/m)


Elfira Loy, Faris Khairul Anuar Selamat Bergelar Suami Isteri

Dalam kemaskini terbaru hari ini, Elfira Loy telah memuatnaik sekeping gambar sekitar majlis pernikahan yang dipercayai berlangsung pagi ini.

Pasangan itu dilaporkan selamat disatukan sebagai suami-isteri kira-kira pukul 9.30 pagi di Poolside Cyberview The Lodge, Cyberjaya.

Elfira dilihat mengayakan busana berwarna putih lengkap dengan vel rekaan Rizman Ruzaini yang pernah tular sebelum ini di laman sosial.

Pasangan itu juga dikatakan akan mengadakan kenduri perkahwinan di Pusat Konvensyen Antarabangsa Putrajaya (PICC) dan turut dilaporkan mereka bakal mengadakan lima majlis berbeza bagi meraikan hari bahagia mereka.

Elfira atau Nurul Elfira Loy dan Faris Khairol Anuar mengikat tali pertunangan pada 2 September lalu. (rtky/m)


7 Kontroversi Panas Selebriti Sepanjang Tahun 2018

Kontroversi dan isu hangat dalam dunia hiburan dan juga selebriti memang tidak dapat dipisahkan. Sepanjang tahun 2018, menyaksikan pelbagai konstroversi dan kisah panas selebriti yang menjadi buah mulut netizen.

Tahun ini boleh dikatakan banyak juga isu panas selebriti dari kisah rumah tangga dan macam-macam lagi. Rotikaya ingin kongsikan dan imbas semula 10 cerita panas selebriti sepanjang tahun 2018.

Awal tahun ini, industri hiburan tanah air dikejutkan dengan penahanan pelakon Farid Kamil selepas dipercayai menampar seorang anggota polis. Berikutan penahanan tersebut dan berdasarkan siasatan yang dijalankan, Farid Kamil disahkan positif dadah jenis ganja.

Farid bagaimanapun membuat laporan polis mendakwa dirinya telah dianiaya tiga rakan artis yang mencemarkan minumannya dengan dadah sehingga berkelakuan ganas.

Walaupun pasangan ini bukan dikalangan selebriti, namun kisah rumah tangga mereka menjadi perhatian apabila Ude Wahid berkahwin secara senyap dengan pelakon Izreen Azminda. Intan Liana juga pernah memberitahu sanggup menerima pelakon Izreen Azmindar sebagai madunya.

Bagaimanapun, pada 22 Mac 2018, Ude dan Intan sah bercerai talak satu. Berikutan itu, Izreen menjadi kecaman netizen yang mengatakan pelakon itu menjadi punca pasangan itu bercerai dan digelar perosak rumah tangga.

Bermula dengan pengumuman bakal bersara sebagai seorang penyanyi, Haqiem mengatakan dia mengalami depresi sejak awal tahun. Bagaimanapun, Haqiem akhirnya membuat keputusan untuk kekal dalam industri hiburan.

Haqiem juga memberitahu akan melancarkan sebuah lagu yang telah dirakamkannya dua bulan lalu bersama muzik video. Berikutan itu, rata-rata netizen mendakwa Haqiem mempermainkan isu kemurungan semata-mata untuk melakukan gimik.

Pada Mei lalu, kecoh di Twitter video seorang lelaki mirip pelakon Syafiq Kyle yang sedang melakukan aksi lucah keterlaluan sambil membuat panggilan video bersama seorang gadis bernama Mira. Ramai yang mengambil kesempatan menjual video tular itu pada harga RM20 di laman Twitter.

Berikutan itu, peminat meminta Syafiq Kyle membuktikan bahawa lelaki dalam video tersebut bukan dirinya. Bagaimanapun, Syafiq tidak mengiyakan atau tidak mengenai kesahihan video tersebut.

Mengikat tali pertunangan pada Oktober 2017 dan bakal berkahwin pada Mac 2018, spekulasi hubungan pasangan ini mula goyah pada Disember 2017 apabila mereka tidak lagi memuat naik gambar bersama di media sosial. Segalanya terjawab apabila ibu Elfira mengesahkan mereka sudah putus tunang pada Februari lalu.

Timbul pula khabar angin yang menyatakan bahawa wang hantaran tinggi punca mereka putus tunang. Selepas putus tunang, Sufian muncul dengan lagu Di Matamu yang dilancarkan pada tarikh mereka sepatutnya bernikah.

Tahun ini nama pelakon dan pengacara cantik, Neelofa hangat diperkatakan selepas memilih sebuah pusat hiburan sebagai lokasi majlis pelancaran koleksi hijab terbarunya serta sambutan hari jadinya pada Februari lalu.

Tidak peduli dengan kata kata orang ramai, Neelofa menjelaskan dia mempunyai alasan tersendiri memilih lokasi tersebut. Berikutan kontroversi berterusan, Pengarah Urusan NH Prima International Sdn Bhd, Noor Nabila Mohd Noor yang juga kakak kepada Neelofa yang mewakili Naelofar Hijab mengeluarkan kenyataan permohonan maaf.

Akhir Ogos lalu, tular sekeping gambar pelakon Fathia Latiff serta Zarina Anjoulie memeluk penyanyi Ismail Izzani di sebuah kelab malam. Apa yang turut menjadi perhatian ialah gambar tersebut menunjukkan Zarina tidak bertudung. Lebih pelik lagi, gambar berkenaan dimuat naik sendiri oleh rakan baik Zarina, Fathia Latiff.

Kemudian, menerusi satu video Fathia dan Zarina mendedahkan mereka terpaksa memuat naik foto berkenaan kerana Ismail dikatakan tidak membayar bil hotel selepas memadu asmara dengan teman wanitanya.


"Bukan Saja Nak Panaskan Keadaan, Cuma Ucap Terima Kasih"

Dikala isu panas berkenaan jururawat di hospital kerajaan, Noorkhiriah pula hari ini berkongsi video penghargaan buat sekumpulan jururawat dan doktor yang merawat ibunya di Hospital Sultan Haji Ahmad Shah, Temerloh, Pahang.

Niat saya post video ni nak ucap terima kasih..takde niat lain..dan kebetulan ada kes tengah panas..maaf saya bukan nak mmanaskan lagi keadaan..mereka jaga mak saya dalam keadaan Alhamdulillah..salah ke saya nak ucapkan terima kasih?hanya itu saja yang mampu saya buat..saya ni dah suam kuku nak ucap terima kasih kat tv,sokabar semua..maka inilah mediumnye Terima Kasih Doktor @aliffzaki dan nurses? #hospitalsultanhajiahmadshah #kitasemuaadalahHAMBA

A post shared by  Noorkhiriah Ahmad Shapie (@khiriah17) on Dec 29, 2018 at 11:44pm PST

Dalam video terbabit, Noorkhiriah berterima kasih kepada tenaga kerja jururawat dan doktor disitu yang tidak jemu memberikan layanan yang terbaik buat beliau keluarga ketika ibunya dirawat disana.

“Niat saya post video ni nak ucap terima kasih, tak ada niat lain dan kebetulan ada kes tengah panas. Maaf saya bukan nak mmanaskan lagi keadaan, mereka jaga mak saya dalam keadaan Alhamdulillah”

“Salah ke saya nak ucapkan terima kasih? Hanya itu saja yang mampu saya buat. Saya ni dah suam kuku nak ucap terima kasih kat TV, surat khabar semua. Maka inilah mediumnya,” tulisnya.

Perkongsian itu sekaligus mendapat pujian ramai yang rata-rata petugas di sektor terbabit. Terdahulu kecoh apabila Linda Rafar meluahkan rasa kecewa kepada seorang jururawat di sebuah hospital di Shah Alam.

Isu terbabit bagaimanapun menimbulkan ketegangan diantara petugas sektor perubatan yang terkilan sikap Linda menularkan video berkenaan tanpa kebenaran menyebabkan delegasi jururawat bakal mengenakan saman. (rtky/w)


Delegasi Jururawat Bakal Saman Fitnah Linda Rafar

Baru baru ini telah viral satu cerita di mana Linda Rafar mendakwa jururawat di sebuah hospital tidak menjalan tugas dengan baik selain menafikan permintaan beliau untuk menukar cadar katil ibunya.

Kesatuan kerja untuk para jururawat, Delegasi Jururawat Malaysia mengeluarkan satu kenyataan hari ini di mana mereka dalam proses mengumpul dana untuk memulakan proses undang undang terhadap Linda Rafar.

BACA: Kerana Isu Di Hospital, Individu Nak Racun Ibu Linda Rafar

“Berikutan dari kes viral yang disebarkan oleh seorang artis tempatan terhadap jururawat, terdapat jururawat yang kami dapati telah difitnah oleh artis tersebut tanpa sebarang bukti kukuh. Kami telahpun berhubung dengan mangsa fitnah dan bersetuju untuk membantu beliau membersihkan namanya”

“Jururawat terbabit juga sudah membuat laporan polis dan segala bukti telah di simpan. Artis berkenaan telah menuduh jururawat tersebut mengugut beliau dan memuat naik gambar tertuduh (Jururawat) di akaun Instagramnya sedangkan tiada ugutan dibuat. Mangsa (jururawat) telah menerima kecaman dan ugutan selepas di viralkan tanpa bukti oleh artis berkenaan”

“Maka kami, Delegasi Jururawat Malaysia (DON) mewakili mangsa yang diviralkan dan difitnah oleh artis tersebut ingin memulakan kutipan dana bagi tujuan kos tuntutan undang-undang supaya insiden fitnah seperti ini tidak berlaku lagi di masa hadapan”

“Pihak peguam kami telah bersetuju untuk membuka fail saman terhadap individu tersebut bagi pihak si mangsa fitnah,” tulis wakil kesatuan itu di Facebook mereka meminta orang ramai untuk menyumbang. (rtky/m)


Tya Arifin Dedah Jantina Anak Dalam Masa Terdekat

Pelakon dan juga menantu kepada Datuk Siti Nurhaliza, Tya Arifin berkata beliau bakal mengumumkan jantina anak keduanya dalam masa terdekat ini.

Beliau dan suaminya, Asyraf Khalid mengakui tidak kisah tentang jantina anak kedua yang dijangka lahir pada Mei 2019.

“Kami berdua okay sahaja, baik dikurniakan lelaki lagi atau perempuan pula, kedua-duanya syukur. Mengenai jantina anak itu nanti akan saya umumkan di media sosial dalam waktu terdekat ini,” katanya kepada Sinar Harian.

Diajukan soalan mengenai proses bersalin, Tya Ariffin memilih untuk bersalin secara normal sahaja berbanding kaedah pembedahan.

“Apapun yang terjadi nanti saya akan terima sahaja, andainya perlu melalui proses caesar (pembedahan) sebab mahukan yang terbaik untuk anak,” ujarnya.

Tya Ariffin dan suami berkahwin pada 1 November 2015 dan dikurniakan seorang anak lelaki, Arif Jiwa yang berusia 1 tahun 8 bulan. (rtky/m)


Remy Ishak Dipuji Tak Tinggal Solat Ketika Penggambaran

Bila bergelar selebriti sudah tentu mempunyai jadual kerja yang padat sehinggakan tiada masa untuk mendirikan solat. Namun tidak semua selebriti bersikap sedemikian. Lihat saja penyanyi Haqiem Rusli yang sebelum ini dipuji mendirikan solat di belakang pentas sebaik saja tamat persembahan.

Kali ini giliran pelakon yang terkenal dengan gelaran ‘Tall, Dark & Handsome’ iaitu Remy Ishak pula mendapat pujian netizen kerana sikapnya yang mengutamakan solat ketika menjalani penggambaran sebuah drama.

Perkongsian oleh pengguna Twitter itu mendapat perhatian netizen dan peminat yang memuji sikap pelakon itu. Seorang netizen turut memberitahu Remy juga seorang yang rajin menunaikan solat di masjid dan tidak sombong untuk menegur jemaah lain.

Seperti biasa, pasti ramai wanita meninggalkan komen memuji pelakon itu dengan mengatakan inilah lelaki idaman wanita dan sangat beruntung wanita yang memiliki Remy sebagai suami.

Apa pun tidak kira siapa pun kita, tiada alasan untuk seorang Muslim meninggalkan solat. Sikap Remy ini sekaligus dapat dijadikan contoh buat anak muda di luar sana untuk utamakan solat walau dimana berada.